Μεσαιωνικοί Οικισμοί και Κάστρα - Chios Travel Guide\nΟι βίγλες της Χίου είναι μεσαιωνικοί, κυλινδρικοί πυργίσκοι, κτισμένες σε ακτές και ακρωτήρια του νησιού με σκοπό την παρατήρηση του πελάγους και την έγκαιρη ειδοποίηση των κατοίκων σε περίπτωση εχθρικής επιδρομής.\nΤοποθετημένες σε μικρές αποστάσεις μεταξύ τους, σε οπτική επαφή η μία με την άλλη, ήταν πυκνότερες στις Νότιες και Δυτικές ακτές του νησιού που προσφέρονταν για αποβάσεις.\nΑποτελούν ένα παράκτιο δίκτυο παρατήρησης και μετάδοσης μηνυμάτων και κτίστηκαν μέσα στα πλαίσια της αμυντικής οχύρωσης της Χίου από τους Γενουάτες (πιθανόν να χρησιμοποιήθηκε ως βάση ένα παλαιότερο δίκτυο παρατήρησης). Οι βίγλες της Χίου συνέχισαν να λειτουργούν μέχρι τα μέσα του 18ου αι. τουλάχιστον, οπότε το πρόβλημα της πειρατείας αρχίζει να εκλείπει.\nΣυνολικά έχουν εντοπισθεί 30 βίγλες στο νησί, από τις οποίες οι 24 είναι κηρυγμένες ως διατηρητέα μνημεία. Χαρακτηριστικά μνημεία αυτού του είδους, τα οποία έχουν πρόσφατα αναστηλωθεί, αποτελούν: η Βίγλα του Παχή, στην ομώνυμη παραλία της Σιδηρούντας, η Βίγλα των Μεστών και η Βίγλα στο Τραχήλι, κοντά στο χωριό Λιθί. Αλλά και σε πολλές άλλες παραλίες του νησιού δεσπόζουν βίγλες, ελέγχοντας το πέλαγος.\nΑυτή ήταν μία από τις μεθόδους που χρησιμοποιήθηκαν για την αντιμετώπιση της πειρατείας, όχι μόνο σε νησιά του Αιγαίου, αλλά σε όλη τη Μεσόγειο.\nΔίκτυο βιγλών, τετράγωνης όμως κάτοψης και όχι στρογγυλής, όπως στη Χίο, υπάρχει στη Ρόδο και στη Μάλτα, κατασκευασμένα από τους Ιωαννίτες Ιππότες. Αυτοί εγκατέστησαν παράκτιους πύργους παρατήρησης στην Κω, στη Χάλκη, στην Τήλο, στη Νίσυρο, την Κάλυμνο, τη Λέρο, τη Σύμη. Επίσης, ανάλογο δίκτυο παρατήρησης, με μία ποικιλομορφία στους τύπους των πύργων, απαντάται και στην Κύπρο, στη Σικελία, στην Κορσική, στις Βαλλεαρίδες και στην Costa del Sol της Ισπανίας.\nΓια τον τρόπο λειτουργίας των βιγλών μας πληροφορούν οι ξένοι περιηγητές, οι οποίοι επισκέπτονταν το νησί και έγραφαν μετά τις εντυπώσεις τους. Γράφει ο Jean de Thevenot (1656): «Δια να φυλάξουν δε τα δέντρα και τα χωριά έκτισαν πύργους εις τα πέριξ της νήσου, εις απόστασιν 3 ή 4 μιλίων απ΄αλλήλων. Έκαστον δε γειτονικόν χωρίον απέστελλεν εκεί δύο άνδρας δια να φυλάττουν και όταν έβλεπον λέμβους, πλοία ή γαλέρας, ηδοπύουν και απεσύροντο ή και ημύνοντο». Όπως μας πληροφορεί ο George Sandys (1610), την ημέρα ειδοποιούσαν με σήματα καπνού, ενώ τη νύχτα με σήματα φωτιάς (φρυκτωρίες). Ο Ιερώνυμος Ιουστινιάνι (1586) αναφέρει ότι «...εφόσον εντοπισθεί κάποιο πλοίο, μέσα σε δύο ώρες, κάνοντας σήματα με τη φωτιά, ειδοποιούν όλο το νησί...».\nΟ χαρακτήρας των μηνυμάτων είχε σκοπό να προειδοποιήσει για το σημείο επερχόμενης απόβασης και τον αριθμό των σκαφών, ώστε να αποσταλεί στρατιωτική δύναμη προς απόκρουση του επιδρομέα, οι δε χωρικοί να προφυλαχθούν στο εσωτερικό των χωριών που, ειδικά στην περιοχή των Μαστιχοχωρίων, ήταν οχυρωμένα. Οπωσδήποτε έπρεπε το μήνυμα να φθάσει μέχρι τη Χώρα της Χίου, στο Κάστρο.\nΗ τυπική μορφή της βίγλας της Χίου\nΜία τυπική βίγλα της Χίου έχει κυλινδρικό κορμό, με κουλουροκωνική βάση (σκάρπα), με κλίση τέτοια ώστε να εξοστρακίζονται τα βλήματα, αλλά και να αυξάνεται η βάση έδρασης, για λόγους ευστάθειας. Το εσωτερικό της κυλινδρικής βίγλας γεμίζει με χώμα και αργούς λίθους.\nΗ τοιχοποιία των βιγλών αποτελείται από λίθους τοπικής προέλευσης, συνδεδεμένους με ισχυρό ασβεστοκονίαμα, με προσθήκη πλινθοσυντρίμματος (κουρασάνι) και διαιρείται σε οριζόντιες στάθμες, με χαρακτηριστικούς συνεχείς αρμούς δόμησης.\nΤο συνολικό της ύψος φθάνει περίπου τα 12μ. και έχει μέση διάμετρο, στην περιοχή του κορμού, 7,5μ. Σε στάθμη 8μ. περίπου από το έδαφος διαμορφώνεται ένα δωμάτιο για το βιγλάτορα, το οποίο καλύπτεται από χαμηλό θόλο. Μία οπή σε κάποιο άκρο του θόλου επιτρέπει την επικοινωνία μεταξύ του εσωτερικού χώρου και του δώματος της βίγλας, όπου υπάρχουν οι επάλξεις. Η πρόσβαση στο δωμάτιο του βιγλάτορα γινόταν μέσω απλής ανασυρόμενης κλίμακας ή ανεμόσκαλας, έτσι ώστε να μην υπάρχει πρόσβαση στους επιδρομείς.\nΗ θύρα που γενικά ποτέ δεν ήταν από την πλευρά της θάλασσας, ασφάλιζε από μέσα με ένα μεγάλο ξύλο, ενώ στις περισσότερες περιπτώσεις υπήρχε από πάνω της καταχύστρα (αμυντική κατασκευή μέσα στην οποία διοχετεύονταν καυτά υγρά που απωθούσαν τους επιδρομείς). Καταχύστρες υπήρχαν επίσης και σε σημεία, περιμετρικά της βίγλας. Στο δωμάτιο του βιγλάτορα ανοίγονταν μικρά παράθυρα, τραπεζοειδούς κάτοψης που κατέληγαν σε στενές οπές, ενώ σε κάποιες περιπτώσεις ανοίγονται επιπλέον πολεμότρυπες.\nΗ βίγλα διέθετε αμυντικούς μηχανισμούς, πιθανότατα και ελαφρύ οπλισμό, έτσι ώστε ο βιγλάτορας να προστατεύεται από τους επιδρομείς.\nΠύργος 'Τα Μάρκου'\nΟ Πύργος "Τα Μάρκου", ή αλλιώς "Τ' Αμάρκου", βρίσκεται κοντά στο χωριό Πισπιλούντα, στο Δ.Δ. Αμανής, σε ένα πλούσιο και χαρακτηριστικό, της Βόρειας Χίου, φυσικό τοπίο. Το σύνολο (το μνημείο με τον περιβάλλοντα χώρο του) αποτελεί μοναδικού ενδιαφέροντος σύμπλεγμα κτισμένου και πράσινου, με την ενδιαφέρουσα χλωρίδα και πανίδα και τον αρχαϊκό τρόπο άρδευσης.\nΟ Πύργος ανάγεται στο 15ο αι. και αποτελούσε τον κεντρικό αμυντικό πύργο ενός Μεσαιωνικού οικισμού, του οποίου τα λείψανα διακρίνονται μέσα στο σπάνιας ομορφιάς φυσικό τοπίο. Οι οχυρωμένοι αυτοί οικισμοί άλλοτε προστάτευαν τις διαβάσεις από τις βόρειες ακτές της Χίου προς το Φρούριο της Βολισσού.\nΟ Πύργος σήμερα διατηρεί το ισόγειο τμήμα του, καθώς και τμήμα του 1ου ορόφου.\nΚάστρο Καμπιών (Κάστρο της Ωριάς)\nΤο Κάστρο των Καμπιών βρίσκεται πάνω από το ομώνυμο χωριό του Δήμου Καρδαμύλων, στην κορυφή υπερυψωμένου βράχου, όπου υπάρχει το εξωκλήσι της Αγίας Παρασκευής, γι' αυτό και οι ντόπιοι το αποκαλούν «Καστράκι της Αγίας Παρασκευής». Δεσπόζει σε ένα από τα ωραιότερα φυσικά τοπία της Χίου, πάνω από το κατάφυτο φαράγγι των Καμπιών.\nΕίναι κτισμένο πάνω σε μία βραχώδη έξαρση του εδάφους και είναι μικρής σχετικά κλίμακας. Είναι ένα χαρακτηριστικό μεσαιωνικό οχυρό που εκμεταλλεύεται με εξαιρετική δεξιοτεχνία τη φυσική οχύρωση του βράχου. Σώζονται στοιχεία από την εξωτερική του οχύρωση, αλλά όχι από τις εσωτερικές του εγκαταστάσεις. Πιθανολογείται ότι υπήρχε κάποιο κεντρικό κτίσμα, του οποίου τη θέση κατέλαβε αργότερα ο ναός της Αγίας Παρασκευής.\nΕνδιαφέρον παρουσιάζει η κλίμακα ανόδου που ξεκινά από το κάτω σημείο του βράχου είναι σκαλιστή πάνω σ' αυτόν και καταλήγει στην είσοδο του Κάστρου, όπου υπάρχει ημικυκλικό πυργόπουλο.\nΗ χρονολόγησή του τοποθετείται στα Βυζαντινά χρόνια από όλους τους ιστορικούς που το αναφέρουν (σύγχρονο με το Κάστρο των Απολίχνων, κατά το Ζολώτα), ωστόσο δεν έχει γίνει καμία αρχαιολογική έρευνα σ' αυτό, για περαιτέρω τεκμηρίωση. Ο Κ. Χωρεάνθης πάντως, αναφέρει ότι η ονομασία "Κάστρο της Ωριάς" δείχνει από μόνη της τη βυζαντινή προέλευση του οχυρού και απηχεί τη διαδεδομένη, σε όλο τον ελληνικό χώρο, παράδοση για την πολιορκία για πολλά χρόνια ενός κάστρου από εχθρικό στράτευμα. Μέσα στο Κάστρο βρίσκεται η Ωριά (=ωραία κόρη, Βασίλισσα) που έχοντας τα θάρρη της στη δυνατή οχύρωση του Κάστρου και στην ευνοϊκή, για άμυνα, θέση του, αντιμετωπίζει θαρραλέα τους πολιορκητές. Όμως, συνεχίζει η παράδοση, το Κάστρο κυριεύεται με προδοσία και η ηρωίδα, για να μην πέσει στα χέρια των εχθρών, γκρεμίζεται από το τείχος και σκοτώνεται.. Το σχετικό δημοτικό τραγούδι του «Κάστρου της Ωριάς» είναι διαδεδομένο σε όλο τον ελληνικό χώρο.\nΠύργος των Δοτιών\nΟ Πύργος των Δοτιών βρίσκεται κοντά στο χωριό Πυργί, στο δρόμο προς την παραλία Βρουλίδια, σε μία περιοχή από τις πιο σημαντικές για την παραγωγή μαστίχας. Το τοπίο είναι πολύ χαρακτηριστικό. Τα χαμηλά σχετικά μαστιχόδεντρα πλαισιώνουν με μοναδικό τρόπο το επιβλητικό μνημείο που αποτελεί εξαιρετικό δείγμα αμυντικής αρχιτεκτονικής της Μεσαιωνικής Χίου.\nΠρόκειται για ένα Μεσαιωνικό κτίσμα που κατασκευάστηκε στα πλαίσια της γενικής οχύρωσης του νησιού από τους Γενοβέζους στις αρχές του 15ου αι. (1410-1415). Το τριώροφο κτίσμα, κτισμένο από ανοιχτό γκρίζο ασβεστόλιθο, είναι ερειπωμένο. Διατηρούνται οι τέσσερις τοίχοι του, εκτός από το νότιο που είναι μισογκρεμισμένος.\nΈχει ορθογώνιο σχήμα, με διαστάσεις 14,28 Χ 15,70 και ύψος 18μ. με εφτά επάλξεις από την ανατολική και δυτική πλευρά και τέσσερις από τη νότια και βόρεια. Διατηρεί επίσης τα χωρίσματα των εσωτερικών τοίχων του ισογείου και πολλά στοιχεία από τον τρόπο θολοδομίας στον πρώτο και στο δεύτερο όροφο.\nΟ Πύργος δεν είχε πόρτα στο ισόγειο, όπως συνηθιζόταν για αμυντικούς λόγους, αλλά υποδοχή ελαφριάς κλίμακας στο μεσαίο όροφο. Στο ισόγειο υπάρχουν οπές αερισμού και στον τελευταίο όροφο πολεμίστρες. Περιβαλλόταν από τετράπλευρη περιτείχιση, από την οποία σώζονται τα ίχνη και τα θεμέλια ενός από τα τέσσερα πυργόπουλα που υπήρχαν σε κάθε γωνιά της.\nΤο Κάστρο της Γριάς είναι κτισμένο σε περίοπτη θέση, πάνω από τα Καρδάμυλα, κεφαλοχώρι της ΒΑ Χίου. Το Κάστρο είναι προσβάσιμο από παλιό μονοπάτι, στο οποίο υπάρχει σήμανση και έχουν γίνει έργα εξωραϊσμού και εξομάλυνσης.\nΠρόκειται για μεσαιωνική οχύρωση, αποτελούμενη από δύο πύργους ενωμένους με ισχυρό τείχος. Ο Ανατολικός πύργος έχει σχήμα ημιελλειπτικό και ο Δυτικός στρογγυλό. Το Κάστρο αποτελεί τμήμα ενός γενικότερου οργανωμένου αμυντικού σχεδιασμού που υπήρχε κατά τους Μεσαιωνικούς χρόνους στο νησί.\nΛείψανα ελληνιστικού τείχους πιστοποιούν ότι η θέση είχε ήδη οχυρωθεί από την αρχαιότητα. Κατά την απελευθερωτική εκστρατεία του Νοεμβρίου του 1912, η περιοχή της Γριάς στάθηκε το προπύργιο του αγώνα.\nΗ τοπική παράδοση αναφέρει ότι το όνομα του Κάστρου οφείλεται σε κάποια γριά που σκαρφάλωσε από τα Καρδάμυλα, μέσω των απότομων βράχων, ως εκεί για να σωθεί από τους πειρατές. Σύμφωνα με την παράδοση επίσης, ο Δυτικός πύργος του Κάστρου επικοινωνούσε μέσω σήραγγας με το λεγόμενο "Πηγάδι του Κουλαλά", ένα φαρδύ και καλοφτιαγμένο πηγάδι, το οποίο είναι κτισμένο χαμηλότερα από το Κάστρο και ανάγεται στην εποχή της Γενουατοκρατίας (1346-1566).\nΑπό την κορυφή, όπου βρίσκεται το Κάστρο, η μαγευτική θέα αποζημιώνει τον επισκέπτη για την ανάβαση.\nΚάστρο της Βολισσού\nApolichno Kalesi (Armolia)\nGrias Kalesi (Kardamila)\nOrias Kalesi (Kambia)\nDotios Kulesi (Pyrgi)\nPyrgos «Ta Markou» (Pistilounta)


“Ό,τι αρχίζει ωραίο τελειώνει με πόνο\nΟ βοριάς θα στα κάνει συντρίμμια, κομμάτια”\nΚαθώς τελειώνει ο Ιούνιος και μπαίνει σιγά, σιγά, ο Ιούνιος, “Ό,τι αρχίζει, ωραίο” είναι άκρως επίκαιρο.\n**Αναμένονται αναδιαρθώσεις, αποχωρήσεις, παραιτήσεις, επιστροφές, και άλλα, σε μεγάλα και όχι μόνο media.\n**Ήρθε η ώρα της αξιολόγησης για όλους.\n**Την τύχη της τηλεόρασης έχει στα χέρια του το ΕΣΡ.\n**Ήδη πάντως οι σταθμοί σχεδιάζουν το μέλλον τους, με πρώτο σενάριο αυτό της απόκτησης της άδειας.\n**Χάος στον ΕΔΟΕΑΠ εξαίτας προσωπικών πολιτικών και ετερόκλητων στόχων.\n**Και θα γίνουν κι άλλα, αν δεν ξεκαθαριστεί η υπόθεση “2%”.


15 συμβουλές για να ξεχάσετε την πρώην φίλη σας εντελώς - Υποφέρουν Και Θεραπεύονται | Ιούλιος 2022\n15 συμβουλές για να ξεχάσετε την πρώην φίλη σας εντελώς\nΌλες οι σχέσεις δεν καταλήγουν πάντα ευτυχισμένα. Πολλοί άντρες αντιμετωπίζουν το πρόβλημα να ξεπεράσουν την πρώην φίλη τους που τους εξαπάτησε ή τους πέταξε. Αισθάνονται εξαπατημένοι αλλά ταυτόχρονα δεν μπορούν δεν είμαι πια ερωτευμένος τόσο εύκολα. Σύμφωνα με το NCB News, «Οι άντρες χρειάζονται περισσότερο χρόνο για να ξεπεράσουν τις εξόδους τους και δεν το ξεπεράσουν ποτέ. Οι άνδρες είναι πιο επιρρεπείς σε σοκ. Όσο μεγαλύτερο είναι το σοκ της απώλειας, τόσο περισσότερο χρειάζεται για να ανακάμψει. ' Ώστε να αναρωτηθείτε, θέλετε να μείνετε με τον πόνο και τη δυστυχία που ο πρώην σας σας άφησε μέσα ή να ξεχάσετε την πρώην φίλη σας εντελώς και να προχωρήσετε.\nΛοιπόν, πώς να ξεχάσετε την πρώην φίλη σας εντελώς; Τόσο πολύ που απλά δεν νοιάζεστε πια; Είναι δύσκολο να ξεπεράσεις έναν πρώην που αγαπάς ακόμα.\nΑνεξάρτητα από το πόσο δείχνετε στον κόσμο ότι δεν σας ενδιαφέρει η διάλυση, σε βάθος ξέρετε πόσο οδυνηρό είναι.\nΟι περισσότεροι άνδρες πηγαίνουν κατευθείαν στη ζώνη άρνησης όπου αποφεύγουν τα συναισθήματά τους και αμέσως προχωρούν. Το πρόβλημα με την άρνηση είναι ότι δεν κάνει τον πόνο να εξαφανιστεί. Ο πόνος του σπασίματος θα παραμείνει και θα επηρεάσει επίσης την επόμενη σχέση που θα συναντήσετε. Είναι καλύτερα να το ξεπεράσετε μια για πάντα αντί να μεταφέρετε αυτόν τον πόνο μαζί σας. Εδώ είναι 15 συμβουλές που θα σας βοηθήσουν να ξεχάσετε την πρώην φίλη σας που σας πέταξε.\n1. Κρατήστε μακριά από αυτήν\nΚρατήστε τον εαυτό σας μακριά από αυτήν Πηγή εικόνας\n'Μπορουμε να ειμαστε φιλοι?'\nΜετά τη διάλυση, οι γυναίκες έχουν τη συνήθεια να ζωνώνουν τον πρώην φίλο τους. Μετά τη διάλυση, δεν μπορείτε να επιστρέψετε ξανά σε φίλους. Είναι καλύτερα να μείνετε μακριά από αυτήν αντ 'αυτού. Ανεξάρτητα από το πόσο μεγάλος ρόλος έπαιξε στη ζωή σας, είναι καλύτερο να ξεκολλήσετε τον επίδεσμο μια για πάντα, αντί να πληγώσετε τον εαυτό σας κοντά σας. Μην συμφωνείτε να είστε φίλοι με τον πρώην σας .\n2. Αποφύγετε μέρη που σας θυμίζουν\nΜετά από διάλυση, έχετε την τάση να ξαναεπισκεφτείτε τις προηγούμενες αναμνήσεις και να σκεφτείτε τη σχέση σας. Τείνετε ακόμη και να πάτε σε σημαντικά μέρη και να θυμάστε τις στιγμές που εσείς και η πρώην φίλη σας είχατε σε αυτά τα μέρη. Αποφύγετε να πηγαίνετε σε μέρη που θα σας θυμίζουν απλώς αυτήν και τον χρόνο που περάσατε εκεί. Αν θέλετε να ξεχάσετε την πρώην φίλη σας, πρέπει να σταματήσετε να κατεβαίνετε στη λωρίδα μνήμης.\n3. Μείνετε μακριά από τα σκανδάλη\nΑν θέλετε να ξεχάσετε εντελώς την πρώην φίλη σας, τότε πρέπει να μείνετε μακριά από τα σκανδάλη που σας θυμίζουν την πρώην φίλη σας που σας εξαπάτησε ή σας πέταξε. Κάθε φορά που υπάρχει κάτι που σας θυμίζει αυτήν ή τη σχέση σας, αυτό προκαλεί. Προσδιορίστε αυτούς τους κανόνες και μείνετε μακριά από αυτούς. Μην αφήσετε αυτούς τους κανόνες να σας κάνουν να ξαναεπισκεφτείτε το παρελθόν σας. Θα δυσκολευτεί μόνο να προχωρήσουμε.\nΑποφύγετε τις σκανδάλες Πηγή εικόνας\n4. Αποτοξίνωση κοινωνικών μέσων\nΠηγαίνετε για μια αποτοξίνωση κοινωνικών μέσων, η οποία σημαίνει εδώ να αποκλείσετε τον λογαριασμό της ή τουλάχιστον να αντισταθείτε στην επιθυμία να επισκεφθείτε το προφίλ της. Η επίσκεψη στο προφίλ της μπορεί να σας κάνει να την χάσετε λιγότερο, αλλά αυτό θα είναι μόνο προς το παρόν. Μακροπρόθεσμα, το μόνο που θα γίνετε είναι ένας τρελός καταδιώκτης. Αποφύγετε την επιθυμία να επισκεφθείτε το προφίλ κοινωνικών μέσων της και να πατήσετε το κουμπί διαγραφής όταν πρόκειται για το προφίλ της. Καταδιώκοντας τον πρώην σας είναι απλά μια κακή ιδέα αν θέλετε να ξεχάσετε εντελώς την πρώην φίλη σας.\n5. Πείτε στους φίλους σας να μην μιλήσουν γι 'αυτήν\nΕάν έχετε έναν καλύτερο φίλο κορίτσι, υπάρχουν πιθανότητες ότι θα φέρει το κορίτσι για να σας κάνει να μιλήσετε για τα συναισθήματά σας. Αυτή τη στιγμή δεν χρειάζεστε άλλες υπενθυμίσεις για τον πρώην σας και η κύρια προτεραιότητά σας θα πρέπει να είναι να ξεπεράσετε έναν πρώην που αγαπάτε ακόμα. Ζητήστε από τους φίλους σας να μην μιλήσουν γι 'αυτήν.\n6. Βρείτε μια νέα συντριβή\nΒρείτε μια νέα συντριβή Πηγή εικόνας\nΓια να βγάλετε την πρώην φίλη σας από το μυαλό σας και να αποφύγετε να τη σκεφτείτε, πρέπει να καταλάβετε το μυαλό σας με κάτι άλλο ή σε αυτήν την περίπτωση, κάποιον άλλο. Εδώ, δεν πρόκειται για παιχνίδι με τα συναισθήματα κάποιου άλλου. Πρόκειται για το να αποσπάσετε το μυαλό σας από την περιπλάνηση προς τον πρώην σας. Ακολουθήστε κάποια νέα διασημότητα ή επιρροή στα κοινωνικά μέσα και αναπτύξτε μια νέα συντριβή. Το να συντρίβεις διασημότητες είναι αβλαβές και ταυτόχρονα σε βοηθάει να βγάλεις το μυαλό σου από τον πρώην σου.\n7. Αποφύγετε να ακούτε λυπημένα / ρομαντικά τραγούδια\nΚαι οι δύο μπορεί να είχατε ένα 'παω σε' τραγούδι ή ένα αγαπημένο τραγούδι στο οποίο χορέψατε οι δύο. Κυρίως μετά τη διάλυση, οι άντρες αρχίζουν να παίζουν τέτοια είδη τραγουδιών που τους κάνουν να σκέφτονται μόνο τη σχέση τους και ακόμη περισσότερο. Αν θέλετε να ακούσετε τραγούδια διάλυσης , ακούστε τραγούδια που ελαφρύνουν τη διάθεση αντί για εκείνα που σας ωθούν προς τα κάτω προς τη ζώνη της καρδιάς.\n8. Αποφύγετε να είστε μόνος\nΒρείτε νέα εταιρεία Πηγή εικόνας\nΜετά τη διάλυση, οι άνθρωποι προτιμούν συνήθως να μένουν μόνοι. Είναι επειδή δεν θέλουν κανέναν άλλο να δει πόσο ευάλωτοι έχουν γίνει μετά τη διάλυση. Το να μην θέλεις να δείξεις την ευάλωτη πλευρά σου δεν σημαίνει ότι πρέπει να είσαι μόνος για αυτό. Βγείτε έξω με το φίλο σας ή περάστε λίγο χρόνο με τα αδέλφια σας. Δεν χρειάζεται να τους μιλήσετε για τη σχέση σας. Κάντε διασκεδαστικά πράγματα μαζί τους. Θα σας βοηθήσει να ξεχάσετε τον πρώην σας και να εστιάσετε το χρόνο σας σε άτομα που έχουν σημασία.\n9. Αποφύγετε να την καλέσετε\nΠολλές φορές, οι άντρες δεν μπορούν να αντισταθούν στην παρόρμηση να πιουν τον μετρό τους και αυτό κάνει τα πράγματα χειρότερα. Η κλήση της δεν πρόκειται να αλλάξει τα πράγματα. Έχει πάρει την απόφασή της και θα πρέπει να ζήσετε μαζί της. Η συζήτηση με τον πρώην σας θα κάνει τα πράγματα πιο περίπλοκα. Μόλις καλέσετε τον πρώην σας, θα νιώσετε σαν να την καλείτε ξανά και ξανά μέχρι να σας σπρώξει για πάντα.\n10. Εξηγήστε όλη την ιστορία στους φίλους σας\nΜοιραστείτε την καρδιά σας με φίλους Πηγή εικόνας\nΟι φίλοι σας θα έχουν επίσης πολλές ερωτήσεις σχετικά με τη διακοπή σας και αυτές οι ερωτήσεις θα συνεχίσουν να εμφανίζονται σε δύσκολες χρονικές στιγμές. Είναι καλύτερο να καθαρίσετε τον αέρα μια για πάντα. Εξηγήστε ολόκληρη την ιστορία στους φίλους σας και ξεκαθαρίστε όλες τις αμφιβολίες τους μια για πάντα. Αυτό θα αποτρέψει την εμφάνιση του θέματος στο μέλλον και θα αισθανθείτε επίσης ελαφρύτερα μόλις το βγάλετε από το σύστημά σας.\n11. Κρατήστε τον εαυτό σας απασχολημένο\nΔεν είναι εύκολο να ξεχάσεις εντελώς κάποιον. Το να ξεχάσεις κάποιον δεν είναι ένα άμεσο πράγμα που μπορεί κανείς να κάνει. Ένα από τα μικρά βήματα που μπορείτε να κάνετε είναι να κρατήσετε τον εαυτό σας απασχολημένο. Μόλις το μυαλό σας ασχοληθεί με άλλα πράγματα, θα σας βοηθήσει να απομακρύνετε την πρώην φίλη σας. Είναι μια αρχή για μια πιο παραγωγική ενιαία ζωή. Μετά από όλα, ρωτήστε τον εαυτό σας, θέλετε να πνίξετε τις θλίψεις σας ή να νιώσετε καλά για τον εαυτό σας ξανά;\nΣχετική ανάγνωση: Δείτε πώς μπορείτε να μην αφήσετε την επαγγελματική σας ζωή να επηρεαστεί μετά τη διακοπή\n12. Μην σκέφτεστε να εκδικηθείτε\nΣκέφτεστε να ζηλέψετε την πρώην φίλη σας ή να την παίρνετε εκδίκηση θα της δείξει μόνο ότι είστε ακόμα κρεμασμένοι σε αυτήν και δεν μπορείτε να προχωρήσετε. Μην την αφήσεις να έχει τέτοια εξουσία πάνω σου. Το να μην κάνεις τίποτα είναι η καλύτερη επιλογή. Δείχνοντας ότι είστε ήσυχοι με τη διάλυση θα την κάνει να νιώθει ανήσυχη και να μην την αφήσει να έχει αυτό το είδος εξουσίας πάνω σας, θα σας βοηθήσει να την ξεπεράσετε.\n13. Ζητήστε κλείσιμο\nΖητήστε κλείσιμο Πηγή εικόνας\nΈνας από τους κύριους λόγους για τους οποίους είναι δύσκολο να ξεχάσετε τον πρώην σας είναι ότι δεν έχετε σωστό κλείσιμο . Είναι πολύ σημαντικό να κλείσετε μετά τη διάλυση. Το κλείσιμο σάς βοηθά να κατανοήσετε και να συνειδητοποιήσετε ότι δεν υπάρχει πιθανότητα εσείς και ο πρώην σας να ξανασυνδεθούν ξανά. Θα κατανοήσετε τα γεγονότα που οδηγούν στη διάλυση με μεγαλύτερη σαφήνεια. Μόλις συνειδητοποιήσετε ότι είναι αδιέξοδο, θα σας βοηθήσει να προχωρήσετε και να ξεχάσετε εντελώς την πρώην φίλη σας.\n14. Χρησιμοποιήστε το δικό σας χώρο\nΕάν έχετε ζητήσει από τους φίλους σας να σας δώσουν χώρο μετά τη διάλυση, χρησιμοποιήστε το ως ευκαιρία να ξεκαθαρίσετε το κεφάλι σας αντί να παίξετε το διάλειμμα σας σε έναν βρόχο. Περάστε λίγο μόνο χρόνο με τον εαυτό σας και αντιμετωπίστε τα συναισθήματά σας. Μόνο εσείς μπορείτε να καταλάβετε πώς αισθάνεστε και να είστε ειλικρινείς με τα συναισθήματά σας. Διαθέτετε πώς νιώθετε αντί να ξεφύγετε από αυτό. Αυτό θα σας βοηθήσει να διευθετήσετε τα συναισθήματά σας και θα αισθανθείτε ελαφρύτερα.\n15. Δοκιμάστε νέα πράγματα\nΑυτή είναι η ώρα να σκεφτείτε τον εαυτό σας. Βγείτε με τους φίλους σας σε ταξίδια και κάντε νέες περιπέτειες. Αυτή τη φορά είναι να δοκιμάσουμε νέα πράγματα και να έχουμε νέες εμπειρίες. Θα σας βοηθήσει να κάνετε ένα διάλειμμα από τη βαρετή και ρουτίνα ζωή σας και θα νιώσετε σαν ένα νέο άτομο.\nΟι χωρισμοί δεν είναι εύκολο για κανέναν. Ειδικά όταν κάποιος που αγαπήσατε, σε πέταξε για κάποιον άλλο ή σε εξαπατούσε. Το να τα ξεπεράσεις δεν είναι κάτι εύκολο, αλλά όλα ξεκινούν με το πρώτο βήμα. Δεν μπορείς να ξεχάσεις κάποιον εκτός αν θέλεις. Μόλις αποφασίσετε ότι θέλετε να την ξεχάσετε, ακολουθήστε αυτούς τους 15 τρόπους και θα την βγείτε από το σύστημά σας. Το πιο σημαντικό, θα επουλωθείτε από τη διάλυση και θα αρχίσετε να εστιάζετε περισσότερο στον εαυτό σας και στους στενούς σας.\nΠώς να περάσετε μόνοι σας από ένα χωρισμό;\nβρώμικα μηνύματα κειμένου για φίλο\nτίποτα δεν έχει τόσο καλή γεύση όσο το να είσαι λεπτός\nο άντρας μου με χρησιμοποιεί οικονομικά


Α. ΣΑΛΒΑΝΟΥ: Μαντέλα: Η δημιουργία ενός παγκόσμιου γεγονότος - ΧΡΟΝΟΣ online magazine\nΜαντέλα: Η δημιουργία ενός παγκόσμιου γεγονότος\nΣτην είδηση του θανάτου του Νέλσον Μαντέλα, ο Ντέηβιντ Κάμερον τον χαρακτήρισε ως έναν «πραγματικά παγκόσμιο ήρωα». Ο ίδιος άνθρωπος, στο τέλος της δεκαετίας του 1980, ανήκε σε έναν πολιτικό σχηματισμό που θεωρούσε τον Μαντέλα τρομοκράτη και εναντιωνόταν στην αποφυλάκισή του. Η είδηση του θανάτου του Μαντέλα γρήγορα κυριάρχησε σε όλα τα ειδησεογραφικά πρακτορεία και τα μέσα κοινωνικής δικτύωσης. Στήθηκαν αφιερώματα από παγκόσμιας εμβέλειας εφημερίδες (όπως η Telegraph, ο Guardian, το B.B.C. και το C.N.N.), υπήρχαν ζωντανές συνδέσεις με τις τελετουργίες που σχετίζονται με την κηδεία του στο Γιοχάννεσμπουργκ, όπου είχαν καταφθάσει για τον σκοπό αυτό επίσημες αποστολές σχεδόν από όλα τα κράτη, και η Google αφιέρωσε σχετικό λόγκο στην αρχική της σελίδα λίγες μόνο μέρες μετά τον θάνατό του, παραπέμποντας, μέσω ενεργού συνδέσμου, στην ιστοσελίδα του Αρχείου του Μαντέλα, με πλούσιο υλικό γύρω από τη ζωή και τη δράση του.1 Τις τελευταίες δεκαετίες, η ζωή και οι αγώνες του Μαντέλα αποτέλεσαν θέμα κινηματογραφικών παραγωγών του Χόλλυγουντ. Ανδριάντες του υπάρχουν στο Λονδίνο και στην Ουάσινγκτον, σε δύο χώρες που μέχρι πριν από λίγα μόλις χρόνια τον θεωρούσαν ανεπιθύμητο και επικίνδυνο.\nΣυμμετοχή στη μνήμη του νεκρού διεκδικούν διευρυμένες ομάδες, που ξεπερνούν γεωγραφικά, εθνικά και κοινωνικά σύνορα. Ο Μαντέλα εντάσσεται στη γενεαλογία των ριζοσπαστικών απελευθερωτικών κινημάτων, σε αυτήν της Αριστεράς, αλλά και σε αυτήν της νεοφιλελεύθερης μεταδημοκρατίας. Γίνεται σύμβολο στο οποίο κάθε ομάδα προβάλλει τις προσδοκίες της και του προσδίδει νόημα. Είναι ταυτόχρονα ο ριζοσπάστης νέος του 1960, το πάσχον υποκείμενο στα χρόνια της φυλακής, ο πολιτικός της συμφιλίωσης που έσωσε τη χώρα του από τον γκρεμό του εμφυλίου, το σύμβολο του αγώνα κατά του απαρτχάιντ. Και ως σύμβολο είναι παγκοσμιοποιημένο. Αλλά δεν ισχύει το ίδιο για όλα τα αφηγήματα που το νοηματοδοτούν. Φαίνεται πως υπερισχύει εκείνο που συνδέεται με τη συμφιλίωση και τη δημοκρατική μετάβαση στη Νότια Αφρική, ενώ τα υπόλοιπα υποβαθμίζονται σε σημείο που διατυπώνονται ανησυχίες για προσπάθειες ιστορικού αναθεωρητισμού. Η παγκοσμιοποιημένη μνήμη του Μαντέλα, αυτή για την οποία μιλούν οι ταινίες, τα μνημεία και οι πολιτικοί που κατέφθασαν για την κηδεία του, είναι η μνήμη του πολιτικού της συμφιλίωσης. Πώς έγινε όμως το πέρασμα από μια μνήμη ταυτισμένη με την αντίσταση κατά του απαρτχάιντ, ή έστω με το «πάθος», σε μια μνήμη που μιλά για συμφιλίωση και μη βία; Ποιες μνήμες γίνονται παγκόσμιες, μέσα από ποιους δρόμους και με ποιον τρόπο τις μεταμορφώνει αυτή η παγκοσμιοποίηση;\nΗ παγκοσμιοποίηση της μνήμης\nΗ μνήμη είναι πάντοτε συλλογική, διαμορφώνεται δηλαδή μέσα σε μικρότερα ή μεγαλύτερα, βιωμένα ή φαντασιακά, πλαίσια του συνανήκειν. Από τον βιωμένο μικρόκοσμο της οικογένειας ή της παρέας ώς τη φαντασιακή κοινότητα του έθνους, η μνήμη διαμορφώνεται και μεταφέρεται μέσα σε πλαίσια συλλογικοτήτων. Στη νεωτερικότητα η ευρύτερη κοινότητα που την οργάνωνε ήταν το έθνος, το οποίο διαμόρφωνε τη συλλογική του μνήμη μέσα από την επεξεργασία της μνήμης των επιμέρους ομάδων που το συναπάρτιζαν – μια διαδικασία που εμπεριείχε λήθη, αφαιρετικότητα και αποσιωπήσεις.\nΜετά το τέλος του Ψυχρού Πολέμου, η παγκοσμιοποίηση άλλαξε τα δεδομένα. Διαμορφώθηκε μια διεθνική δημόσια σφαίρα και μαζί της άλλαξαν και οι όροι διαμόρφωσης της μνήμης. Δεν αφορούσε πια αποκλειστικά τη συνεκτικότητα της εθνικής κοινότητας, αλλά καλούνταν να απαντήσει στις προκλήσεις της νέας εποχής για συνεργασίες και επικοινωνίες που έτεμναν και πολλές φορές υπερέβαιναν τα εθνικά σύνορα. Η κινητικότητα των ανθρώπων μέσα από τα μεταναστευτικά δίκτυα, η διαμόρφωση διεθνικών πλαισίων συνεργασίας σε όλους σχεδόν τους τομείς της ανθρώπινης δραστηριότητας και κυρίως η επανάσταση που επέφερε το διαδίκτυο στην επικοινωνία, διαμόρφωσαν το πλαίσιο ανάδυσης μιας παγκοσμιοποιημένης μνήμης και δημιούργησαν την ανάγκη διαπραγμάτευσης των όρων διαμόρφωσής της.\nΣε αυτή τη νέα κουλτούρα, όπου η ευθύνη για τη μνήμη δεν αφορά την εθνική κοινότητα αλλά το «παγκόσμιο χωριό», κεντρική θέση κατέχει η απολογία για τις αδικίες του παρελθόντος και η συμφιλίωση. Ο 20ός αιώνας υπήρξε βαθιά τραυματικός, με αποικιοκρατία, δύο παγκόσμιους πολέμους, το Ολοκαύτωμα, γενοκτονίες… Οι ενοχές που οι εθνικές μνήμες αποσιωπούσαν ή έριχναν στη λήθη, επανεμφανίζονταν στο παγκοσμιοποιημένο πλαίσιο ως τραύματα μιας άλλης εθνικής μνήμης. Οι απολογίες, στο πλαίσιο αυτό, δεν συνιστούσαν μόνο αναγνώριση των τραυμάτων του άλλου και αποκατάσταση των αδικιών του παρελθόντος, αλλά και προσπάθεια διαχείρισης των ανισοτήτων που εμπεριέχονται στην ίδια την ιστορία της παγκοσμιοποίησης. Η έννοια της παγκόσμιας κληρονομιάς είναι μέρος ακριβώς αυτού του πλαισίου. Ούτε η κοινή μνήμη της παγκοσμιοποίησης ούτε η παγκόσμια κληρονομιά είναι θέματα που αφορούν την εξακρίβωση της ιστορικής αλήθειας. Αλλού είναι το ζητούμενο – στη συμφωνία πάνω σε ένα βασικό αφήγημα που να δίνει νόημα στο παρελθόν στο πλαίσιο του προσδοκώμενου μέλλοντος. Ζητούμενο, με άλλα λόγια, είναι να καταστεί το παρελθόν μέσω της μνήμης οικείο και διαχειρίσιμο, απαλλαγμένο από στοιχεία που επαναφέρουν στο παρόν τραύματα και διχασμούς.\nΗ συμβολική διαχείριση του θανάτου του Μαντέλα αποτελεί ένα ενδιαφέρον μονοπάτι που δείχνει ακριβώς αυτή τη διαδικασία μετατροπής μιας μνήμης που αφορά ένα ειδικό γεγονός σε κοινή, παγκοσμιοποιημένη μνήμη. Η κοινή μνήμη που διαμορφώνεται γύρω από τον θάνατο του Μαντέλα δεν αφορά το σύνολο της πολιτικής του σταδιοδρομίας, αλλά επικεντρώνεται στην πολιτική του δράση μετά την αποφυλάκισή του το 1990 και την εκλογή του ως προέδρου του A.N.C. (African National Congress – Αφρικανικό Εθνικό Κογκρέσο) το 1991. Το 1993 βραβεύτηκε μαζί με τον Φρεντερίκ Γουίλλεμ ντε Κλερκ με το Νομπέλ Ειρήνης «για τον ειρηνικό τερματισμό του απαρτχάιντ και για τη θεμελίωση μιας νέας δημοκρατικής Νότιας Αφρικής».2 Το κρίσιμο σημείο εδώ είναι η συμβολή του στη συμφιλίωση μεταξύ των κοινοτήτων στη Νότια Αφρική μάλλον παρά ο αγώνας του εναντίον του καθεστώτος. Οι πολιτικές του ικανότητες στη διαχείριση ενός διαιρεμένου παρελθόντος μάλλον παρά η ριζοσπαστική εναντίωση απέναντι σε ένα έντονα διχαστικό καθεστώς ανισότητας και εκμετάλλευσης. Την ίδια στιγμή όμως, άλλες πλευρές της πολιτικής του δραστηριότητας μένουν «θαμμένες» στη συλλογική μνήμη ομάδων, χωρίς να γίνονται καθολικές. Φαίνεται πως οι πολλαπλές εκδοχές της μνήμης αντιστοιχούν στις πολλαπλές εκδοχές του παρελθόντος, οι οποίες μπορούν κάλλιστα να συνυπάρχουν όταν το παρελθόν αυτό είναι παροντικό· επιβάλλεται όμως να πειθαρχήσουν κάτω από ενιαίο αφήγημα, όταν το παρελθόν πάψει να είναι παροντικό – όταν έρθει η ώρα να ιστορικοποιηθεί ώστε να πάψει να είναι απειλητικό.\nΤα πολλαπλά παρελθόντα\nΗ κηδεία είναι μια τέτοιου είδους τελετουργία αναμέτρησης με το παρελθόν. Είναι συμβολικά η στιγμή εκείνη που καθίστανται ταυτόχρονα ορατά τα πολλαπλά παρελθόντα που συνδέονται με τη ζωή ενός ανθρώπου και τους επιβάλλεται ένα αφήγημα ώστε να γίνουν οικεία και κυρίως ελέγξιμα. Με άλλα λόγια, ώστε να βρουν οριστικά τη θέση τους στο παρελθόν, μακριά από και μη απειλητικά για τους ζωντανούς. Αυτή η πολλαπλότητα των παρελθόντων και η ταυτόχρονη ανάγκη για την επιβολή ενός οργανωτικού αφηγήματος που θα τα καθιστούσε «ακίνδυνα» διαφάνηκε πολύ καθαρά στην περίπτωση του Μαντέλα – όχι τόσο σε αυτά που ειπώθηκαν στους επικήδειους και τα αφιερώματα στον τύπο, αλλά κυρίως στον αντίλογο που αρθρώθηκε, στα παρελθόντα που εκλήφθηκαν ως αποσιωπημένα και αδικαίωτα.\nΤο κίνημα Abahlalibase Mjondolo που αναπτύχθηκε στις παραγκουπόλεις της Νότιας Αφρικής προεξήγγειλε διαδήλωση εναντίον του Αφρικανικού Εθνικού Κογκρέσου για να τιμήσει τη μνήμη του Μαντέλα. Σύμφωνα με το κίνημα αυτό, ο κοινωνικός λόγος του Μαντέλα για καταπολέμηση της φτώχειας και ίσα δικαιώματα έμεινε αδικαίωτος. Στη Νότια Αφρική μεγάλο ποσοστό του πληθυσμού ζει ακόμη και σήμερα σημαντικά κάτω από τα όρια της φτώχειας, σε μια κοινωνία όπου η γενικευμένη βία διαρρηγνύει συστηματικά τον κοινωνικό και αστικό ιστό. Η αλλαγή που επέφερε το τέλος του απαρτχάιντ είναι ότι στην ελίτ των λευκών προστέθηκε αυτή των μαύρων – αλλά για το μεγαλύτερο μέρος του πληθυσμού η κατάσταση λίγο διαφοροποιήθηκε. Ο θυμός και η απογοήτευση συσσωρεύονται, όπως άλλωστε φάνηκε και από τις εκτεταμένες ξενοφοβικές ταραχές εναντίον μη ντόπιων Αφρικανών το 2008. Παρόμοια, αντίλογος διατυπώθηκε από αριστερούς διανοούμενους, που είδαν στον τρόπο με τον οποίο διατυπώθηκε το σχετικό με τον Μαντέλα αφήγημα έναν κίνδυνο ρεβιζιονισμού.\nΑυτή η συζήτηση σχετικά με τα παρελθόντα που προβάλλονται στην προσωπικότητα του Μαντέλα σχετίζεται άμεσα με τον τρόπο που εξελίχτηκε η ιστορία της Νότιας Αφρικής μετά την πτώση του καθεστώτος απαρτχάιντ και τις προσπάθειες να αποφευχθεί η ανάδυση της τραυματικής διχασμένης μνήμης του πρόσφατου παρελθόντος στο παρόν, με τη μορφή εμφυλίου πολέμου. Η προσπάθεια της Νότιας Αφρικής να γίνει εθνικό κράτος είναι μακρά και με πολλές στροφές – διαρκεί ουσιαστικά από τις αρχές του 20ού αιώνα, οπότε αποκτά την αρχική της κρατική οντότητα, έως σήμερα. Και αν η διαδικασία εθνογένεσης είναι ούτως ή άλλως περίπλοκη, στην περίπτωση της Νότιας Αφρικής η ανάγκη να την αντιμετωπίσουν μέσα σε συνθήκες αποικιοκρατίας που κλονίζεται η ίδια από συγκρούσεις ανάμεσα στα αποικιοκρατικά κράτη, περιέπλεκε περαιτέρω τα πράγματα. Η εθνογένεση εκεί πέρασε μέσα από συζητήσεις που αφορούσαν τον αφρικανισμό, τη négritude, τη συζήτηση για το πώς και αν θα συμβιώσουν διαφορετικές εθνότητες σε ένα ενιαίο κράτος. Αναπότρεπτα η συζήτηση πήρε πολιτικές διαστάσεις και συχνά συγκρουσιακό χαρακτήρα. Το καθεστώς του απαρτχάιντ μπορεί να ερμηνευτεί μόνο ως μέρος αυτής της διαδικασίας, ως κανονικότητα δηλαδή και όχι ως εξαίρεση στην ιστορία της Νότιας Αφρικής. Ήταν η θεσμοποίηση της προσπάθειας της ηγετικής τάξης του λευκού πληθυσμού να επιβάλει τη συνέχιση της αποικιοκρατικής εκμετάλλευσης του μαύρου πληθυσμού, βάζοντας φρένο στις συζητήσεις για τη δυνατότητα μετατροπής της Νότιας Αφρικής σε πολυεθνικό κράτος. Η πτώση του και η μετάβαση στη δημοκρατία έγινε μετά από διεθνείς πιέσεις αλλά και κλιμακούμενη βία στο εσωτερικό της χώρας, που κορυφώθηκε από τα μέσα της δεκαετίας του 1970 και έπειτα. Ήταν ακριβώς εξαιτίας αυτών των γενικευμένων συγκρούσεων που υπήρχαν φόβοι ότι τη μετάβαση στη δημοκρατία θα ακολουθούσε εμφύλιος πόλεμος. Μετά τη νίκη του A.N.C. στις εκλογές του 1994, οι προσπάθειες να αποφευχθεί ο εμφύλιος και να επέλθει συμφιλίωση μεταξύ των διαφόρων κοινοτήτων της Νότιας Αφρικής δεν αφορούσαν μόνο τις πολιτικές ή οικονομικές επιλογές αλλά εξίσου και τις πολιτικές διαχείρισης της μνήμης.\nΗ κατασκευή της μνήμης της Νότιας Αφρικής\nΜέχρι το 1994 η «μνήμη» της Νότιας Αφρικής, όπως τουλάχιστον φαινόταν στις αναπαραστάσεις της στον δημόσιο χώρο και στα μουσεία, ήταν κυρίως η μνήμη των λευκών κατοίκων της, με την παρουσία των μαύρων να περιορίζεται στα μουσεία εθνογραφίας. Μετά το 1994 ξεκίνησε μια προσπάθεια να γίνει ορατή και η μνήμη των άλλων κοινοτήτων και να προωθηθεί μια πιο ισορροπημένη εκπροσώπησή τους, ως μέρος της διαδικασίας συγκρότησης της νέας Νότιας Αφρικής. Η αλλαγή της ονοματοθεσίας στους δημόσιους χώρους, οι ιστοριογραφικές αναζητήσεις, τα μουσεία και τα μνημεία που δημιουργήθηκαν την περίοδο αυτή είναι όλα μέρος αυτής της διαδικασίας. Ουσιαστικά επρόκειτο για μια αναδιαπραγμάτευση της ιστορικής κουλτούρας, κατά τρόπο που να αντικατοπτρίζει το πολιτικό εγχείρημα της εποχής. Το δίκτυο των μουσείων που αφορούσαν το πρόσφατο παρελθόν της χώρας είναι από τα χαρακτηριστικότερα δείγματα της προσπάθειας αυτής. Μουσεία και μνημεία όπως το Museum Africa στο Γιοχάννεσμπουργκ, το «Ματωμένο Ποτάμι», το Μουσείο Hector Peterson στο Σοβέτο αφιερωμένο στη ματωμένη εξέγερση του 1976, το Μουσείο Μαντέλα (που ουσιαστικά έχει μετατρέψει σε τόπους μνήμης μέρη που πέρασε τη ζωή του ο Αφρικανός ηγέτης) και το Μουσείο του Απαρτχάιντ αποτελούν όλα μέρος αυτής της προσπάθειας αναδιαπραγμάτευσης της μνήμης.\nΩστόσο έχει διατυπωθεί και ο αντίλογος: από το αφήγημα των μουσείων αυτών απουσιάζει η συμβολή των λευκών που συμμετείχαν στον αγώνα εναντίον του απαρτχάιντ. Απουσιάζουν επίσης όψεις της ιστορίας που αφορούν κοινωνικές ή φυλετικές συγκρούσεις ανάμεσα στους μαύρους κατοίκους. Αναπαραστάσεις της καθημερινότητας επίσης. Και οι κοινωνικές διαστάσεις της σύγκρουσης πέρα από τις ρατσιστικές. Το αφήγημα είναι εν πολλοίς ευθύγραμμο και αφορά τον ρατσιστικό διαχωρισμό που επέβαλε το απαρτχάιντ – έναν διαχωρισμό που είχε ξεπεραστεί με την πτώση του απαρτχάιντ και τη συμφιλίωση. Αλλά η συμφιλίωση, όπως άλλωστε υπαινισσόταν και το αφήγημα της ιστορικής κουλτούρας, είχε βασιστεί κυρίως στη λήθη του παρελθόντος – όχι στην απόδοση δικαιοσύνης. Οι Επιτροπές Αλήθειας δεν απέδιδαν δικαιοσύνη για τις αδικίες του παρελθόντος, αλλά στηρίζονταν στη λογική της γενικευμένης συγχώρεσης που θα επέφερε τη συμφιλίωση. Και είναι αυτό το πρότυπο της συμφιλίωσης που τα μουσεία προσπαθούν να προεκτείνουν και να επιβάλουν στο παρελθόν.\nΜε αυτή την έννοια, οι επώδυνες μνήμες του παρελθόντος έχουν μείνει έξω από το καινούριο αφήγημα της Νότιας Αφρικής – και συνεπώς έξω και από το μουσείο. Γιατί, πώς θα μπορούσαν να μπουν στο μουσείο οι κοινωνικές διεκδικήσεις του αγώνα εναντίον του απαρτχάιντ, όταν οι ανισότητες αυτές εξακολουθούν να διχάζουν τον πληθυσμό στη νέα κατάσταση; Πώς να μιλήσει κανείς για τις συγκρούσεις μεταξύ του μαύρου πληθυσμού, όταν η βία ακόμη αποτελεί ένα από τα μεγαλύτερα προβλήματα της χώρας;\nΗ Νότια Αφρική είναι ακόμη και σήμερα μια βαθιά διχασμένη χώρα. Η πτώση του απαρτχάιντ δεν έφερε την προσδοκώμενη βελτίωση των συνθηκών ζωής για την πλειονότητα του πληθυσμού, αφήνοντας ανεκπλήρωτο το όνειρο μιας δικαιότερης διάδοχης κατάστασης. Σε αυτή τη συνθήκη, τα μουσεία και η επαναδιαπραγμάτευση της ιστορίας δεν μπορούν να τακτοποιήσουν το παρελθόν ιστορικοποιώντας το. Δεν είναι αυτός ο στόχος και ούτε θα ήταν πειστικά σε ένα τέτοιο εγχείρημα. Αποτελούν μάλλον μέρος μιας διαδικασίας επανεκπαίδευσης του πληθυσμού στη δημοκρατική κοινωνία που θέλουν να δημιουργήσουν. Με αυτή την έννοια, η διαχείριση του παρελθόντος είναι κατεξοχήν πολιτικό ζήτημα, αφού μέσα από αυτήν καταβάλλεται συστηματική προσπάθεια, σε επίπεδο έθνους, να δημιουργηθεί ένα αφήγημα στο οποίο μπορούν να συμφωνήσουν οι σύνοικες κοινότητες, αφήνοντας τις υπάρχουσες αντιθέσεις στη λήθη. Η εμπειρία του παρελθόντος στο Μουσείο του Απαρτχάιντ είναι χαρακτηριστική σε αυτή την κατεύθυνση. Είναι το μουσείο το οποίο ο επισκέπτης, ανάλογα με το «εισιτήριο» που θα διαλέξει στην είσοδο, το βιώνει από την πλευρά του λευκού ή του μαύρου κατοίκου κατά την περίοδο του απαρτχάιντ. Ωστόσο, όποιο κι αν διαλέξει κανείς, και μέσα από διαφορετικές πορείες, η εμπειρία που αποκομίζει από αυτή την επίσκεψη είναι η λύτρωση από ένα τραυματικό παρελθόν. Σε αυτό ακριβώς το αφήγημα της λύτρωσης και της συμφιλίωσης εντάσσεται ως σύμβολο ο Μαντέλα, ως ο κατεξοχήν αρχιτέκτονας της δημοκρατικής μετάβασης – εξού και η μετατροπή των χώρων που έζησε σε τόπους μνήμης, μέρη μιας διαδικασίας επαναδιαπραγμάτευσης της συμβολικής γεωγραφίας της χώρας.\nΗ μυθοποίηση του Μαντέλα υπερβαίνει την εθνική ιστορία της Νότιας Αφρικής. Η αναγωγή του σε σύμβολο καθολικά αποδεκτό σε παγκόσμιο επίπεδο μπορεί να κατανοηθεί μόνο αν ενταχθεί στο ευρύτερο αφήγημα που αναγάγει την επαναδιαπραγμάτευση των τραυματικών και διχαστικών παρελθόντων στη βάση της απολογίας και της συμφιλίωσης (και όχι της δικαιοσύνης) ως κεντρική πολιτική επιταγή της εποχής. Ο λόγος του Ομπάμα στην επικήδεια τελετουργία του Μαντέλα είναι αποκαλυπτικός στην κατεύθυνση αυτή: «Δεν θα δούμε όμοιο του Νέλσον Μαντέλα ξανά. Αλλά επιτρέψτε μου να πω στους νέους της Αφρικής, και στους νέους σε όλον τον κόσμο, ότι μπορείτε να κάνετε το έργο της ζωής του δικό σας». Ο Ομπάμα συνέκρινε τον Μαντέλα με τον Μαχάτμα Γκάντι, τον Μάρτιν Λούθερ Κινγκ Τζούνιορ, τον Αβραάμ Λίνκολν, εντάσσοντάς τον σε μια γενεαλογία ιστορικών προσώπων που συνέβαλλαν στην αποφυγή συρράξεων και προώθησαν μεταρρυθμίσεις στην κατεύθυνση της συμφιλίωσης και της ενότητας (έχοντας καταστεί όλοι μέρος της παγκόσμιας ιστορικής κληρονομιάς και της μιας παγκοσμιοποιημένης ιστορικής κουλτούρας). Η προσήλωση στη μη βία και τη δικαιοσύνη, ο συνδυασμός ορθολογισμού και επιμονής, οραματισμού και πολιτικών δεξιοτήτων, η συμφιλίωση αποτελούν κεντρικά στοιχεία που συνθέτουν το κοινώς αποδεκτό αφήγημα.\nΤο προβαλλόμενο ως κυρίαρχο και κοινώς αποδεκτό αφήγημα δεν αποσκοπεί, στο πλαίσιο αυτό, στην απόδοση δικαιοσύνης μέσω της αναγνώρισης των πολλαπλών φωνών του παρελθόντος. Δεν είναι ανάγκη να ακουστούν όλες οι φωνές (ούτε καν επιθυμητό) παρά μόνο να χωρέσουν. Έχει περισσότερο τη λειτουργία μετατροπής του παρελθόντος σε μύθο. Ο μύθος, στο πλαίσιο αυτό, δεν πρέπει να κατανοηθεί ως «μη πραγματικό» αλλά ως μια ιδιαίτερη σχέση με το παρελθόν. Είναι τόσο ευρύς (μέσω της αφαιρετικότητάς του) που μπορεί να καταστεί οικείος, διευκολύνοντας την ταύτιση μαζί του, και ταυτόχρονα τόσο κανονιστικός που επιβάλλει στους ταυτιζόμενους το αφήγημά του.\nΤο Αρχείο του Μαντέλα, στο οποίο παρέπεμπε η Google καθιστώντας το αυτοστιγμεί επισκεπτέο από δισεκατομμύρια χρηστών εκείνη την ημέρα, επιτελεί ακριβώς αυτή τη λειτουργία της διευκόλυνσης της ταύτισης μέσα από το οπτικοακουστικό υλικό που δίνει προσωπικό τόνο σε διαφορετικές πλευρές της ζωής, της προσωπικότητας και της δράσης του Μαντέλα. Εξοικειώνοντας και καθιστώντας τον επισκέπτη συμμέτοχο στην παιδική του ηλικία, τις δυσκολίες της, την ένταξη στον αγώνα κατά του απαρτχάιντ, τη ζωή στη φυλακή, την αποφυλάκιση και την πολιτική του δράση μετά το 1994, τη σχέση του με τα παιδιά κ.λπ., καθιστά κάποια πτυχή τουλάχιστον του σχετικού παρελθόντος οικεία, υπερβαίνοντας τους εθνικούς, κοινωνικούς ή γεωγραφικούς περιορισμούς. Ταυτόχρονα, επιβάλλει, και μέσω της εξοικείωσης, το κανονιστικό πρόταγμα της συμφιλίωσης, του πολιτικού αποτελέσματος της οποίας αποτελεί άλλωστε θεσμό το ίδιο το αρχείο.\nΜε αυτή την έννοια, ο μύθος δεν αναφέρεται στο παρελθόν αλλά στο παρόν. Συμπυκνώνει το παρελθόν κατά τρόπο που εκφέρει νόημα σχετικό με τις ανάγκες του παρόντος. Και στην περίπτωση του μυθοποιημένου Μαντέλα, η πολιτική παρακαταθήκη είναι η προσωπική ευθύνη για την ανάληψη δράσης προς τη συμφιλίωση (σε αυτό το συμβολικό πλαίσιο και η χειραψία Ομπάμα-Κάστρο στο περιθώριο της τελετής). Ωστόσο, όσο χρήσιμη κι αν είναι η λειτουργία του μύθου για τη διαμόρφωση μιας παγκοσμιοποιημένης εκδοχής της μνήμης και όσο κι αν αποτελεί διακριτή σχέση με το παρελθόν στενά συνυφασμένη με την πολιτική, οι φωνές που δεν βρήκαν τη θέση τους σε αυτήν δεν είναι εύκολο να ικανοποιηθούν χωρίς τουλάχιστον αναγνώριση. Η εξισορρόπηση ανάμεσα στη δικαιοσύνη απέναντι στο παρελθόν και την ανάγκη οικοδόμησης του μέλλοντος, ανάμεσα στη μνήμη και τη λήθη, εξακολουθούν να είναι από τα πιο δύσκολα αινίγματα (και ζητούμενα ταυτόχρονα) της ιστορίας.\nΟ Μαντέλα είναι ταυτόχρονα ο ριζοσπάστης νέος του 1960, το πάσχον υποκείμενο στα χρόνια της φυλακής, ο πολιτικός της συμφιλίωσης που έσωσε τη χώρα του από τον γκρεμό του εμφυλίου, το σύμβολο του αγώνα κατά του απαρτχάιντ. Και ως σύμβολο είναι παγκοσμιοποιημένο. Αλλά δεν ισχύει το ίδιο για όλα τα αφηγήματα που το νοηματοδοτούν.\nΗ κοινή μνήμη που διαμορφώνεται γύρω από τον θάνατο του Μαντέλα δεν αφορά το σύνολο της πολιτικής του σταδιοδρομίας, αλλά επικεντρώνεται στην πολιτική του δράση μετά την αποφυλάκισή του το 1990 και την εκλογή του ως προέδρου του A.N.C. το 1991. Το κρίσιμο σημείο εδώ είναι η συμβολή του στη συμφιλίωση μεταξύ των κοινοτήτων στη Νότια Αφρική μάλλον, παρά η ριζοσπαστική εναντίωση απέναντι σε ένα έντονα διχαστικό καθεστώς ανισότητας και εκμετάλλευσης. Την ίδια στιγμή όμως, άλλες πλευρές της πολιτικής του δραστηριότητας μένουν «θαμμένες».\nΜετά τη νίκη του A.N.C. στις εκλογές του 1994, οι προσπάθειες να αποφευχθεί ο εμφύλιος και να επέλθει συμφιλίωση μεταξύ των διαφόρων κοινοτήτων της Νότιας Αφρικής δεν αφορούσαν μόνο τις πολιτικές ή οικονομικές επιλογές, αλλά εξίσου και τις πολιτικές διαχείρισης της μνήμης. Ο στόχος ήταν μια αναδιαπραγμάτευση της ιστορικής κουλτούρας, κατά τρόπο που να αντικατοπτρίζει το πολιτικό εγχείρημα της εποχής. Το δίκτυο των μουσείων που αφορούσαν το πρόσφατο παρελθόν της χώρας είναι από τα χαρακτηριστικότερα δείγματα της προσπάθειας αυτής.\nΟι επώδυνες μνήμες του παρελθόντος έχουν μείνει έξω από το καινούριο αφήγημα της Νότιας Αφρικής – και συνεπώς έξω και από το μουσείο. Γιατί, πώς θα μπορούσαν να μπουν στο μουσείο οι κοινωνικές διεκδικήσεις του αγώνα εναντίον του απαρτχάιντ, όταν οι ανισότητες αυτές εξακολουθούν να διχάζουν τον πληθυσμό στη νέα κατάσταση; Πώς να μιλήσει κανείς για τις συγκρούσεις μεταξύ του μαύρου πληθυσμού, όταν η βία ακόμη αποτελεί ένα από τα μεγαλύτερα προβλήματα της χώρας;\n2. «The Nobel Peace Prize 1993», Nobelprize.org, Nobel Media AB 2013.Web. 13 Dec 2013. http://www.nobelprize.org/nobel_prizes/peace/laureates/1993/.


Ελευθεροτυπία - «Φτάνει πια ο εξευτελισμός»\n22 Apr 09 - 13 Aug 11\nΦύλλο Δευτέρας06 - 04 - 2009\nΒρίσκεστε στο παλαιό site του www.enet.gr\nΤο www.enet.gr άλλαξε.Το Web site της Ελευθεροτυπίας και της Κυριακάτικης Ελευθεροτυπίας άλλαξε και βρίσκεται στη διεύθυνση www.enet.gr.\nΣτο παρόν site βρίσκεται μόνο το αρχείο των εκδόσεων από τις αρχές του 2001 ως και τις 30 Μαρτίου 2009.\nΗΜΕΡΑ ΟΜΟΦΥΛΟΦΙΛΗΣ ΠΕΡΗΦΑΝΕΙΑΣ. Γιορτές διαμαρτυρίας στην Αθήνα και σ' όλο τον κόσμο\n«Φτάνει πια ο εξευτελισμός»\n«Η υποκρισία της ελληνικής κοινωνίας γύρω από το θέμα είναι όπως ακριβώς περιγράφει και το λαϊκό τραγούδι: "Δεν με ξέρεις, δεν σε ξέρω, υποφέρεις κι υποφέρω". Αθήνα: Η συμμετοχή ξεπέρασε ακόμη και τις προσδοκίες των διοργανωτών\nΚανείς δεν τολμά να το παραδεχτεί, λες και δεν είμαστε κανονικοί άνθρωποι. Ηρθε λοιπόν η ώρα να πούμε όχι άλλες διακρίσεις, κοινωνικός ρατσισμός και διώξεις επειδή είμαστε ομοφυλόφιλοι. Φτάνει πια με τους εξευτελισμούς, από την οικογένεια, την εργασία, την κοινωνία, το κράτος. Είμαστε κανονικοί άνθρωποι, ζούμε μέσα στην κοινωνία και διεκδικούμε επιτέλους το σεβασμό που αξίζουμε και τα δικαιώματά μας».\nΗ Βαγγελιώ που μας μιλάει έχει κοντά, γκρίζα μαλλιά και στην μπλούζα της έχει στερεώσει ένα φέιγ βολάν που είχε πετάξει στον χώρο η «Χρυσή Αυγή» και γράφει «Εξω πούστη απ' την Αθήνα». Πίσω της, το μνημείο της Εθνικής Συμφιλίωσης στην πλατεία Κλαυθμώνος, «ντυμένο» με μια σημαία στα χρώματα του ουράνιου τόξου. Τριγύρω χαρούμενος κόσμος σε πηγαδάκια, πολύχρωμα περίπτερα με ενημερωτικό υλικό και μια εξέδρα από τα ηχεία της οποίας ακούγεται ηλεκτρονική μουσική.\nΦέιγ βολάν με συνθήματα του τύπου «οι πούστηδες και οι λεσβίες της γειτονιάς σας σας εύχονται καλό καλοκαίρι», πανό με μια χελωνίτσα και την παρότρυνση «βγες απ' το καβούκι σου», κονκάρδες, καπελάκια και μπλουζάκια με το ουράνιο τόξο. Το μήνυμα; Ολα τα χρώματα μπορούν να συνυπάρχουν.\nΗ γιορτή διαμαρτυρίας που διοργάνωσαν οι ομάδες ομοφυλόφιλων, λεσβιών, αμφισεξουαλικών, τρανσεξουαλικών αλλά και πολιτικές οργανώσεις δικαιωμάτων το περασμένο Σάββατο δεν ήταν απλώς ένα εθιμοτυπικό ολοήμερο πάρτι στο πλαίσιο της 26ης Ιουνίου που έχει διεθνώς καθιερωθεί ως Ημέρα Ομοφυλόφιλης Περηφάνειας, από την επίθεση της αστυνομίας της Ν. Υόρκης στο στέκι των ομοφυλόφιλων «Στόουνγουαλ-ιν» το 1969 και τη θύελλα διαμαρτυριών που ξεσήκωσε.\nΗταν μια συλλογική προσπάθεια να αποτυπωθεί μια πραγματικότητα της ελληνικής κοινωνίας, να διασκεδαστούν οι κοινωνικές περιχαρακώσεις και προκαταλήψεις και να διεκδικηθεί το αυτονόητο κόντρα στις διακρίσεις σε βάρος των ομοφυλοφίλων: το δικαίωμα στον αυτοκαθορισμό ανεξάρτητα από σεξουαλική προτίμηση. Και ύστερα από πολλά χρόνια, η πορεία των ομοφυλοφίλων, με συμμετοχή που ξεπέρασε ακόμη και τις προσδοκίες των διοργανωτών, είχε τη γιορτινή ατμόσφαιρα της παρέλασης, χρώμα, χιούμορ, σφυρίχτρες και «σήμα κατατεθέν» το σύνθημα «ε,ε,ε, ο,ο,ο, εμείς θα το κουνήσουμε το σύστημα αυτό», στολίζοντας με ένα συγκαταβατικό χαμόγελο τα πρόσωπα των περαστικών από το κέντρο το απόγευμα του περασμένου Σαββάτου. «Ο έρωτας γράφεται με τα ίδια γράμματα για όλους και όλες», «Η αγάπη, ο έρωτας και η ζωή αξίζουν σεβασμό», έγραφαν τα φυλλάδια που μοίραζαν.\nΧέρι χέρι σ' όλο τον κόσμο...\n«Ηταν καιρός να αντιδράσουν οι ομοφυλοφιλικές κοινότητες της Ελλάδας στη νεοσυντηρητική ομοφοβική επίθεση που δέχονται ενορχηστρωμένα τα τελευταία χρόνια από τα Μέσα Μαζικής Ενημέρωσης, την Αστυνομία και τον προκαθήμενο της Εκκλησίας. Να πούνε είμαστε εδώ, είμαστε οι άνθρωποι της διπλανής σας πόρτας, δεν είμαστε τίποτα τέρατα. Και είμαστε περήφανοι όχι γιατί διαφέρουμε, αλλά επειδή μπορούμε να ορθώσουμε το ανάστημά μας απέναντι στην κοινωνική καταπίεση και υποκρισία και να πούμε ότι μπορούμε να είμαστε και στον έρωτα ο εαυτός μας. Το μόνο που έχουμε να πούμε σε όσους κηρύσσουν τη μισαλλοδοξία είναι ότι, όπως είπε και ο Απ. Παύλος, "η αγάπη ουδέποτε εκπίπτει"», μας είπε ο Θ. Αντωνόπουλος από την οργανωτική επιτροπή του Αθενς Πράιντ 2005.\n«Ιστορική ημέρα υπέρβασης για τα δικαιώματα και τη ζωή των ομοφυλοφίλων στην Ελλάδα» τη χαρακτήρισε ο Δ. Τσαμπρούνης, μέλος της Ομοφυλοφιλικής Λεσβιακής Κοινότητας Ελλάδας (ΟΛΚΕ). Παρούσες όλες οι σχετικές οργανώσεις, ο σκηνοθέτης Κ. Γιάνναρης καθώς και αντιπροσωπεία του ΣΥΝ.\nΕΛΕΥΘΕΡΟΤΥΠΙΑ - 27/06/2005\nΕπισκεφθείτε το νέο enet.grΣυνεχής 24ωρη ενημέρωσηΌλη η ύλη της εφημερίδας


Posted on Tuesday, January 27, 2009 by Dimitris Athinakis\tΕΝΑ ΣΥΜΠΑΝ ΟΠΟΥ ΤΟ ΙΕΡΟ ΚΑΤΑΡΓΕΙΤΑΙ ΚΑΙ ΤΟ ΑΝΘΡΩΠΙΝΟ ΕΞΥΨΩΝΕΤΑΙ\nPost navigation\t← η μοναξιά της ασφάλτου – δημήτρης μαμαλούκας\tστων άστρων την άλω – σοφία καμαγιάννη →\n3 thoughts on “η ανάκριση – ηλίας μαγκλίνης”\tΝατασα Ζαχαροπούλου says:\tTuesday, January 27, 2009 at 21:54\tΠαρακολουθῶ τόν κ. Μαγκλίνη καί στά ἄρθρα του που δημοσιεύονται στην Καθημερινή. Διαθέτει αξιολογότατη πέννα και μιά ματιά πού είναι πάνω καί πέρα ἀπό τά ἄκρα τῆς κάθε περίπτωσης ἤ τοῦ κάθε θέματος πού καλεῖται νά πραγματευτεῖ.\nSue says:\tWednesday, January 28, 2009 at 10:56\tΑυτή η νουβέλα είναι ό,τι πιο συμπυκνωμένο και δυνατό έχω διαβάσει μέχρι στιγμής. Παρ’όλη την σκληρότητά της, (συγ)κινεί βαθύτατα και για έναν άλλο λόγο – ένας εκπρόσωπος της “γενιάς χωρίς όνομα” αποδεικνύει ότι μπορεί να χειριστεί θέματα του πρόσφατου πολιτικού παρελθόντος με ευφυΐα, ψυχραιμία, σοβαρότητα και υπευθυνότητα.\nΠαράξενος Ελκυστής says:\tThursday, January 29, 2009 at 09:42\tΣυγχαρητήρια για τις δημοσιεύσεις! Πρέπει να σου πω ότι με έκανες να αγοράσω Απογευματινή για πρώτη φορά στη ζωή μου! Ακόμα κι ο περιπτεράς μου δεν πίστευε στ΄αφτιά του όταν του τη ζήτησα!


AEΛ - Παναθηναϊκός 1-1: Τιμωρία από τον Πινακά στο παρά 3'! - NOTOSPORT\nΑΔΥΝΑΜΟΣ ΚΡΙΚΟΣ: Φακούντο Σάντσες. Πολύ κακή εμφάνιση από τον Αργεντινό μπακ. Προσφέρει με λάθος πάσα ένα τετ-α-τετ στην ΑΕΛ, ενώ στην φάση του γκολ, μαρκάρει με τα… μάτια, χάνει τον Πινακά που εκτελεί σαν σε προπόνηση.\nΤΟ ΤΑΜΕΙΟ ΤΟΥ GAZZETTA: Ο Παναθηναϊκός ήταν τραγικός στο δεύτερο ημίχρονο, έπαιξε φοβικά και η ΑΕΛ στο τέλος της αναμέτρησης τον… τιμώρησε! Η ομάδα του Πογιάτος έχει έναν βαθμό σε δύο αγωνιστικές και προβληματίζει αρκετά με την εικόνα της!\nΠερισσότερα σε αυτή την κατηγορία: « Super League 2: Επαφή με ΕΡΤ Στον ΠΑΟ Ρουφ ο Βαγγέλης Μάντζιος! »


1996 - Πόλεμος για τις βραχονησίδες;\nΤο βιβλίο που έγραψαν αργότερα οι δημοσιογράφοι Μ. Ιγνατίου και Αθ. Έλις για την κρίση στα Ίμια το 1996 έχει μια σειρά από ντοκουμέντα σχετικά με το πόσο κοντά βρεθήκαμε τότε στον πόλεμο. Αποτελείται από τηλεγραφήματα που προέρχονται από την αμερικάνικη πλευρά σχετικά με την κρίση. Όμως, υπάρχουν και μαγνητοφωνημένες συνομιλίες με τους πρωταγωνιστές της κρίσης από την ελληνική πλευρά, τον Πάγκαλο (τότε υπουργός Εξωτερικών) τον Αρσένη (Άμυνας), απόψεις του ναύαρχου Λυμπέρη.\nΠώς αποδεικνύεται όμως η εθνικότητα μιας ακατοίκητης βραχονησίδας, όταν πάνω της δεν ζουν παρά πουλιά; Πριν από το θερμό επεισόδιο στα Ίμια προηγήθηκαν κινήσεις όπως «προγράμματα αποικισμού βραχονησίδων» προκειμένου αυτές να αποκτήσουν «εθνικότητα». Οι δυο δημοσιογράφοι, αναφέρουν στην εισαγωγή του βιβλίου τους το πρόγραμμα «αποικισμού 10 βραχονησίδων» που είχε αρχίσει να υλοποιείται από τα υπουργεία Άμυνας, Αιγαίου και Γεωργίας. «Περιβαλλοντικό» πρόγραμμα υποτίθεται, με την ενίσχυση και της ΕΕ.\nΕτικέτες: Ελλάδα, Τουρκία, ΑΟΖ, Ίμια, Πόλεμος, Αριστερά, Αντιπολεμικό Κίνημα


Οι Green Day με καινούργιο live album.\nΟι Green Day σε πρόσφατη συναυλία τους στο Denver των Η.Π.Α. αποκάλυψαν στο κοινό ότι ακοπεύουν να ηχογραφήσουν ένα live album. H live κυκλοφορία θα συγκεντρώνει ηχογραφήσεις από την τελευταία τους περιοδεία για το album ‘21st Century Breakdown’.\nΟι Green Day δεν έδωσαν προς το παρόν περισσότερες λεπτομέρειες σχετικά με την ημερομηνία κυκλοφορίας του δίσκου, έπαιξαν ωστόσο ένα ακυκλοφόρητο τραγούδι με τίτλο ‘Cigarettes And Valentines’ – το οποίο κατά πάσα πιθανότητα θα συμπεριλαμβάνεται στο επερχόμενο live album. Σύμφωνα με σχετικά δημσιεύματα, το τραγούδι δεν είναι καινούργιο, αφού προοριζόταν για ένα album το οποίο θα κυκλοφορούσε η μπάντα το 2003 και που ποτέ δεν βγήκε διότι τα master tapes είχαν κλαπεί. Οι Day αντί να ηχογραφήσουν τότε από την αρχή το υλικό για εκείνο τον δίσκο, ξεκίνησαν να δουλεύουν το ‘American Idiot’.\nΜπορείτε να ακούσετε το τραγούδι στην συνέχεια:


«Ας σταματήσει εδώ κάθε κουβέντα που κινείται εκτός αρμοδιοτήτων και ας επικεντρωθεί ο καθένας στα μείζονα» έλεγε προ ελαχίστων ημερών ο…οργισμένος δήμαρχος Μεσολογγίου Κώστας Λύρος σχολιάζοντας τη συζήτηση για τη σκοπιμότητα ή μη αλλαγής ορίων των Μητροπόλεων της Αιτωλοακαρνανίας και την ίδρυση νέας με έδρα το Αγρίνιο.\nΧθες ωστόσο επισκέφθηκε τον Αρχιεπίσκοπο Ιερώνυμο και του «κατέστησε σαφή την θέση του ότι θα πρέπει να πάψει κάθε τέτοια αναπαραγωγή σεναρίου». Ωσάν δηλαδή ο εκκλησιαστικός χάρτης να είναι αρμοδιότητα του κάθε δημάρχου.\nΔεν είναι μόνο οι αντιφάσεις ωστόσο στον αγώνα Λύρου για να μην γίνει έδρα στο Αγρίνιο αλλά και το παραπλανητικό επιχείρημα: «Η Ιερά Μητρόπολη μας έχει έδρα, με σαφή όρια και αυτή η έδρα την τιμά και της δίνει κύρος από το κύρος της .Το Μεσολόγγι είναι σύμβολο και ιδέα πάνω και πέρα από κάθε μέτρο».\nΟ Κώστας Λύρος κάνει λόγο για την έδρα ενώ κανείς δεν ζήτησε να αφαιρεθεί από το Μεσολόγγι η έδρα Μητρόπολης. Αλλά είναι αναμενόμενη η τακτική αυτή από μια δημοτική αρχή που απέτυχε ακόμη και το θέμα των σκουπιδιών της να λύσει. Αυτά, ευχαρίστως, να τα στείλει στο Αγρίνιο…\nΟ δήμαρχος Μεσολογγίου ακολουθεί μια πεπατημένη. «Το Μεσολόγγι είναι σύμβολο και ιδέα πάνω και πέρα από κάθε μέτρο», λέει και σε αυτό όλοι θα συμφωνήσουν. Αντί να φροντίσει ωστόσο αυτός και οι προκάτοχοι του να δώσουν μια αναπτυξιακή τροχιά στην Ιερά Πόλη, βολευτήκαν σ’ ένα στρεβλό μοντέλο. Συγκεντρωτισμός υπηρεσιών, ΤΕΙ, Στρατός κλπ. Κανένα άλλο αναπτυξιακό σχέδιο. Τα επίχειρα πλέον τα πληρώνουν… ΄\nΑπό την άλλη στο Αγρίνιο το θέμα της Μητρόπολης αποτελεί…ταμπού για τις Αρχές. Ο δήμαρχος δήλωσε πως συμφωνεί με τον Ιερόθεο που…συμφωνεί με την άποψη πως το Αγρίνιο αδικείται. Στο προχθεσινό δημοτικό συμβούλιο τέθηκαν πολλά άλλα θέματα αλλά αυτό δεν απασχόλησε κανέναν. Για πολλούς είναι μια συζήτηση χωρίς νόημα, «δεν φέρνει ανάπτυξη η Μητρόπολη», λένε.\nΤους διαφεύγει όμως πως η αντιμετώπιση του Αγρινίου είναι το θέμα και σε αυτή την περίπτωση. Είναι η ίδια αντιμετώπιση που άφησε την πόλη χωρίς πανεπιστήμιο, χωρίς σύνδεση με την Ιόνια, χωρίς, χωρίς…\nΔιαβάστηκε 284 φορές Τελευταία τροποποίηση στις Παρασκευή, 04 Φεβρουαρίου 2022 19:29


Σφίγγει η θηλιά οφειλών στον ΠΑΟ | Αθλητισμός | Η ΚΑΘΗΜΕΡΙΝΗ\nΟ Ταυλαρίδης ζητεί άμεση καταβολή 97.000 ευρώ, με την απόφαση του δικαστηρίου να αναμένεται την ερχόμενη εβδομάδα.\nΑμεση λύση είναι υποχρεωμένος να αναζητήσει ο Παναθηναϊκός για να αποφύγει την ποινή αφαίρεσης 3 βαθμών για τις οφειλές του προς τον Στάθη Ταυλαρίδη. Παρά την προσπάθεια του για νέα αναβολή με τον ισχυρισμό ότι περιμένει την είσπραξη κάποιων χρημάτων, η πλευρά του πρώην ποδοσφαιριστή ήταν ανένδοτη και ζήτησε να εκδικαστεί η προσφυγή.\nΤο Διαιτητικό Δικαστήριο της ΕΠΟ έκρινε ότι είχε εξαντλήσει κάθε περιθώριο με τις αναβολές που είχε δώσει και προχώρησε στην εκδίκαση της υπόθεσης, με τον ίδιο τον Ταυλαρίδη να είναι για πρώτη φορά παρών στη διαδικασία και να ζητάει την άμεση καταβολή ποσού 97.000 ευρώ, χωρίς άλλο διακανονισμό.\n«Ο Παναθηναϊκός είναι μεγάλος σύλλογος. Μπορεί να βρει 97.000 ευρώ και να μας πληρώσει» τόνισε ο δικηγόρος του παίκτη και αιτιολόγησε τη σκληρή στάση του με το επιχείρημα ότι η ομάδα δεν τήρησε τους προηγούμενους διακανονισμούς. Η απόφαση αναμένεται το αργότερο μέσα σε μία εβδομάδα και θα προβλέπει την αφαίρεση 3 βαθμών. Εν συνεχεία θα υπάρξει μια προθεσμία τριών με πέντε εργάσιμων ημερών για να τακτοποιηθεί η εκκρεμότητα και να επιστραφούν οι βαθμοί, ειδάλλως θα αφαιρεθούν οριστικά. Τρεις ποινές αφαίρεσης βαθμών στην ίδια περίοδο σημαίνουν αυτόματο υποβιβασμό, με ανησυχητικό σημείο για τον Παναθηναϊκό ότι η περίπτωση του Ταυλαρίδη είναι μία από τις πολλές ανοικτές. Ακολουθούν κι άλλες, με κίνδυνο αντίστοιχη εξέλιξη αν δεν προκύψει συμφωνία.\nΗ μία απ’ αυτές τις υποθέσεις ήταν προγραμματισμένη να εκδικαστεί χθες, αλλά η πλευρά του Τελάντερ συναίνεσε για νέα αναβολή δύο εβδομάδων. Υπάρχει μια κατ’ αρχήν συμφωνία για την καταβολή ενός σημαντικού μέρους της οφειλής με το που θα εισπράξει ο Παναθηναϊκός κάποια χρήματα, με την πλευρά του παίκτη να δέχεται ένα «κούρεμα» περίπου 100.000 ευρώ και την είσπραξη του υπόλοιπου ποσού με πολλές μικρές δόσεις.\nΑντίστοιχη λύση θα επιδιώξουν οι «πράσινοι» και με τους Εσιέν, Λέτο, Τοτσέ των οποίων οι προσφυγές εκδικάζονται την επόμενη εβδομάδα. Μεγαλύτερο «αγκάθι», όμως, παραμένει ο Βέμερ.\n• Στον αγώνα με τον Αστέρα Τρ. στη Λεωφόρο για την 25η αγωνιστική αποφάσισε ο Ουζουνίδης να εκτίσουν οι Κάτσε, Βλαχοδήμος την ποινή τους.


Regin, νέος σούπερ ιός με «άρωμα» κυβερνοκατασκοπείας | Pontos News\nΤο Twitter ανοίγει «ψαχτήρι» για αναζήτηση στο αρχείο του\n24 Νοέμβριος 2014, 12:04 - Τελευταία Ενημέρωση: 24 Νοέμβριος 2014, 12:10\nΟ μυστικός πόλεμος μεταξύ των κρατών για την υποκλοπή πληροφοριών και η κατασκοπεία για την ανακάλυψη κρυφών δεδομένων ξαναέρχονται στην επιφάνεια με αφορμή έναν νέο σούπερ κυβερνοϊό.\nΌλα ξεκίνησαν από την ανακοίνωση της εταιρείας ασφάλειας του διαδικτύου Symantec ότι ανακάλυψε έναν από τους πλέον εξελιγμένους ιούς που έχουν ποτέ βρεθεί. Ο ιός ονομάστηκε Regin και πιθανότατα δημιουργήθηκε από κάποια κυβέρνηση. Εκτιμάται μάλιστα ότι έχει χρησιμοποιηθεί, εδώ και έξι χρόνια, εναντίον διαφόρων στόχων ανά τον κόσμο!\nΣύμφωνα με το BBC, περισσότερο φαίνεται να έχουν «χτυπηθεί» υπολογιστές στη Ρωσία, τη Σαουδική Αραβία και την Ιρλανδία.\nΥποκλοπέας αόρατος και… διακριτικός\nΟ Regin από τη στιγμή που θα εγκατασταθεί σε ένα μηχάνημα μπορεί να «κλέβει» τα περιεχόμενα του υπολογιστή και τους κωδικούς ασφαλείας αλλά και να διαβάζει διαγραμμένα αρχεία χωρίς να γίνεται αντιληπτός.\nΗ πολυπλοκότητα του λογισμικού του δείχνει στους ειδικούς ότι μάλλον δημιουργήθηκε από κάποια κυβέρνηση για λόγους κατασκοπείας εναντίον άλλων κυβερνήσεων, επιχειρήσεων και ατόμων. Εκτιμάται ότι χρειάστηκαν μήνες ή και χρόνια έως ότου αναπτυχθεί, και οι δημιουργοί του δούλεψαν σκληρά για να κρύψουν τα ίχνη του.\nΕιδικός της Symantec δήλωσε ότι «μοιάζει να προέρχεται από κάποιον δυτικό οργανισμό, λόγω του επιπέδου της επιδεξιότητας και της τεχνογνωσίας που ενσωματώνει, καθώς και του χρόνου που χρειάστηκε για να αναπτυχθεί».\nΚι ο κρυφός πόλεμος μεταξύ κρατών, κυβερνήσεων και συμφερόντων καλά κρατεί. Κι εμείς πόσα ακόμα δεν ξέρουμε ή πόσα δεν θα μάθουμε ποτέ...


Η παραγωγή καινούργιων ιδεών στην επιστήμη είναι μια διαδικασία αργή, καθώς απαιτεί εκτενή τεκμηρίωση αλλά και αφομοίωση γνώσης από μια κοινότητα ειδικών. Δεν υπάρχουν νέες ιδέες χωρίς κοινότητα. Ακόμα δεν υπάρχει ιδέα που να προήλθε αποκλειστικά από έναν επιστήμονα, καθώς η ίδια η ύπαρξη της κοινότητας δημιουργεί το περιβάλλον στο οποίο παράγονται, ελέγχονται και αναπτύσσονται ιδέες, και συνεπώς δεν μπορεί κανείς να απομονώσει τη δράση των μελών της.\nΕίναι αναμφίβολο ότι μια ιδέα είναι τόσο επαναστατική και ανατρεπτική που «ξαναγράφει την επιστήμη» όπως μπορεί να ακούμε κάποιες φορές να αναφέρεται με μεγάλη δόση υπερβολής στα μέσα ενημέρωσης. Οι επαναστάσεις στην επιστήμη είναι πολύ αργές και βασίζονται πάνω στα θεμέλια ήδη υπάρχουσας δουλειάς.\nΕπίσης είναι αναμφίβολο ότι μια ιδέα είναι τόσο επαναστατική και ανατρεπτική που «ξαναγράφει την επιστήμη» όπως μπορεί να ακούμε κάποιες φορές να αναφέρεται με μεγάλη δόση υπερβολής στα μέσα ενημέρωσης. Οι επαναστάσεις στην επιστήμη είναι πολύ αργές και βασίζονται πάνω στα θεμέλια ήδη υπάρχουσας δουλειάς. Τέλος θα πρέπει να παρατηρήσουμε ότι μακράν οι περισσότερες από τις καινούργιες ιδέες αποδεικνύονται λανθασμένες. Αυτό φυσικά δεν σημαίνει ότι οι συντελεστές των προσπαθειών αυτών ήταν αναποτελεσματικοί ή ότι η δουλειά αυτή έγινε μάταια. Η κοινότητα χρειάζεται τις χίλιες αποτυχημένες προσπάθειες για να μπορέσουν να δημιουργηθούν οι συνθήκες υπό τις οποίες θα δουλέψει η μια επιτυχημένη ιδέα.\nΤο βιβλίο της Λίζα Ράνταλ Η σκοτεινή ύλη και η εξαφάνιση των δεινοσαύρων (μτφρ. Σοφία Παπαλεξίου) αναφέρεται σε μια ιδέα της συγγραφέως και των συνεργατών της, την ιστορία της και όλο το σχετικό επιστημονικό υπόβαθρο. Σύμφωνα με την ιδέα αυτή, η κατανομή της σκοτεινής ύλης στον Γαλαξία μας είναι τέτοια ώστε, καθώς ο ήλιος κινείται μέσα σε αυτόν, να συναντά περιοδικά μεγάλες συγκεντρώσεις της ύλης αυτής. Οι συναντήσεις αυτές επηρεάζουν βαρυτικά τις τροχιές των σωμάτων της ζώνης του Ορτ, που πιστεύεται ότι αποτελεί την πηγή των κομητών, με αποτέλεσμα να αυξάνεται ο αριθμός των σωμάτων-επισκεπτών της γειτονιάς μας. Κατά τη Ράνταλ και τους συνεργάτες της, πιθανώς ένα τέτοιο σώμα να ήταν και αυτό που πριν από 65 εκατομμύρια χρόνια έπεσε εκεί που είναι σήμερα ο κόλπος του Μεξικού και συνέβαλε στην εξαφάνιση των δεινοσαύρων.\nΗ Λίζα Ράνταλ είναι καθηγήτρια φυσικής στο\nΠανεπιστήμιο του Χάρβαρντ. Είναι μία από τους\nθεωρητικούς φυσικούς με τη μεγαλύτερη επιρροή\nπαγκοσμίως και έχει κερδίσει πολλά βραβεία. Η έρευνά\nτης στη σωματιδιακή φυσική και στην κοσμολογία\nοδήγησαν σε θεωρίες πέραν του Καθιερωμένου\nΠροτύπου της Σωματιδιακής Φυσικής, που είναι δυνατόν\nνα ελεγχθούν πειραματικά στον LHC του CERN, ενώ\nμεγάλο μέρος του έργου της αφορά τη Θεωρία\nΥπερχορδών. Η Ράνταλ είναι μέλος της Εθνικής\nΑκαδημίας Επιστημών, της Αμερικανικής Φιλοσοφικής\nΕταιρείας, της Αμερικανικής Ακαδημίας Τεχνών και\nΕπιστημών, επίτιμο μέλος του Ινστιτούτου\nΦυσικής και κάτοχος πολλών τιμητικών διπλωμάτων.\nΗ σκοτεινή ύλη δεν είναι έννοια της επιστημονικής φαντασίας, αλλά ύλη η οποία δεν αλληλεπιδρά ηλεκτρομαγνητικά και συνεπώς δεν εκπέμπει ή απορροφά φως. Μόνο μέσω της επίδρασης της βαρύτητας κάνει αισθητή την ύπαρξή της στο σημερινό σύμπαν. Δεν γνωρίζουμε τη σύσταση της σκοτεινής ύλης και κατά καιρούς έχουν προταθεί διάφορες ιδέες. Κάποιες από αυτές μάλιστα την ερμηνεύουν σαν πρόβλημα στον τρόπο που κατανοούμε τη βαρύτητα. Σίγουρα έχουμε πολλά ακόμα να μάθουμε για το τι πραγματικά συμβαίνει και αυτή τη στιγμή υπάρχουν αρκετά πειράματα τα οποία σε βάθος χρόνου θα μας δώσουν τελικά τις απαντήσεις.\nΗ Ράνταλ δεν φείδεται χώρου να εξηγήσει στο βιβλίο τις σύγχρονες κοσμολογικές αντιλήψεις, τη δομή του ηλιακού συστήματος και ακόμα την περιγραφή της εξέλιξης της ζωής στη Γη και τα διάφορα γεγονότα μαζικού αφανισμού ειδών, σε βαθμό που ίσως να θεωρηθεί ότι πλατειάζει. Η επιμονή της να ορίσει με ακρίβεια τις έννοιες που χρησιμοποιεί αποτελεί εξαιρετικά χρήσιμο παράδειγμα για το πώς οφείλει κανείς να παρουσιάζει επιστημονικές έννοιες και καλό θα ήταν να το βλέπαμε συχνότερα σε εκλαϊκευτικά βιβλία επιστήμης. Η Ράνταλ επίσης κάνει εξαιρετική δουλειά στο να ξεκαθαρίσει για ποια πράγματα γνωρίζουμε πραγματικά ότι είναι έτσι όπως τα θεωρούμε και για ποια ακόμα πιθανολογούμε, χωρίς να είμαστε ακριβώς σίγουροι για το πώς έγιναν. Η διάκριση αυτή είναι πολύ σημαντικό να γίνεται και είναι επίσης ένα σημείο στο οποίο πάσχουν πολλές προσπάθειες εκλαΐκευσης.\nΣε τελική ανάλυση, δεν έχει σημασία αν οι ιδέες της Ράνταλ, αλλά και άλλων, για τη σκοτεινή ύλη είναι σωστές ή όχι. Αργά ή γρήγορα, άλλωστε, θα το μάθουμε. Το σημαντικό είναι να κατανοήσουμε τη διαδικασία με την οποία αναπτύσσεται και εξελίσσεται η επιστήμη και τον τρόπο με τον οποίο τελικά φτάνουμε όχι να πιθανολογούμε αλλά να γνωρίζουμε ότι κάτι πράγματι συμβαίνει με τον τρόπο που πιστεύουμε. Σε αυτή την προσπάθεια σίγουρα το συγκεκριμένο βιβλίο έχει πολλά να προσφέρει.\n* Ο ΝΙΚΟΛΑΟΣ ΡΟΜΠΟΤΗΣ είνα λέκτορας Τμ. Φυσικής, Πανεπιστήμιο Λίβερπουλ.\nΣελ. 416, τιμή εκδότη €21,20\nΤΑ ΒΙΒΛΙΑ ΤΗΣ LISA RANDALL


Βεροιώτης: «λένος»: Φέρτε το Μαρόκο στο σπίτι σας με πλακάκια oriental!\n«λένος»: Φέρτε το Μαρόκο στο σπίτι σας με πλακάκια oriental!\nΦωτεινά χρώματα, γεωμετρικά σχήματα, έντονες αντιθέσεις του λευκού με το μπλε, το κίτρινο, το κόκκινο. Η μαροκινή διακόσμηση είναι μια παγκόσμια τάση, που δεν δίνει μόνο έναν αριστοκρατικό αέρα στο χώρο σας αλλά και μια αίσθηση χαλάρωσης. Στο κατάστημα πλακιδίων «λένος» θα βρείτε μια υπέροχη σειρά πλακάκια, που θα σας ταξιδέψουν στο εξωτικό\nΠλακάκια με oriental διάθεση και μοντέρνα αισθητική που θα απογειώσουν την κουζίνα, τη βεράντα σας ή και το σαλόνι. Επιλέξτε τα στη διακόσμηση του μπάνιου σας και νιώστε ότι έχετε ένα ανατολίτικο σπα στο σπίτι σας.\nΌτι πιο νέο έχουν να προτείνουν οι παγκόσμιες τάσεις στο design και τη διακόσμηση, το κατάστημα πλακιδίων «λένος» είναι σε θέση να μας το προσφέρει πριν από όλους και σε απίστευτα ανταγωνιστικές τιμές.\nΕπισκεφθείτε την έκθεση του καταστήματος «λένος», στην οδό Πιερίων 137 στη Βέροια. Μαζί θα σχεδιάσετε τον χώρο σας, με ιδέες και λύσεις που θα ξεπεράσουν τα όνειρά σας.\nστις 8/29/2017 04:00:00 μ.μ.


Γλυκόξινες αναμνήσεις | Απόπειρα Έκφρασης\n50 Responses to “Γλυκόξινες αναμνήσεις”\nΙουνίου 20, 2008 στο 11:40 πμ\nbitter σοκολάτα !!\nή μάλλον γκοφρέτα με χαρτάκια μέσα , γνώριμες αγαπημένες γεύσεις\nΙουνίου 20, 2008 στο 11:51 πμ\nΠροτιμούσα την γκοφρέτα με τα χαρτάκια μέσα τότε.Κάτι σαν να λάβαινα καθημερινά ένα δώρο…\nΙουνίου 20, 2008 στο 12:41 μμ\nκαλημέρα…. αχ, αυτοί οι παιδικοί έρωτες…. έχουν μια απίστευτη ένταση….ωραία ιστορία….\nΙουνίου 20, 2008 στο 12:53 μμ\nΚείνο το πιάσιμο στο χέρι …\nΚείνοι το άγγιγμα στ’ αχείλι …\nΚείνο το τρεμούλιασμα στο στήθος …\nΗ μισή μας ζωή, κρυμένη στα ενδότερα της μνήμης !!!\nΟ πρώτος πυρετός, η πρώτη ολοκλήρωση …\nΙουνίου 20, 2008 στο 12:58 μμ\nυπέροχη η «γλυκόξινη» γεύση, που δεν σ’ αφήνει να «επαναπαυτείς» 🙂\nόμορφες αναμνήσεις (από μικρός φαινόσουνα :p)\nΦιλί, «νησί» μας 😉\nΙουνίου 20, 2008 στο 2:56 μμ\nΒουτιά στις αναμνήσεις!\nΕι φίλε… σου βρίσκεται καμιά τυχερή δεκάρα?\nΜακάρι να έρθεις στο παρτυ!\nΙουνίου 20, 2008 στο 3:06 μμ\nΜαταιότις ματαιοτήτων τα πάντα ματαιότις…σε φιλώ, πάω τριήμερο στο χωριό να θυμηθώ τα παλιά…..\nΙουνίου 20, 2008 στο 3:57 μμ\nΟμορφη ανάρτηση, γεμάτη ευαισθησία και νοσταλγία!\nΥ.Γ.Τι μου θυμίζεις τώρα με το παλιό «μηχανάκι»!! Μοτοσακό τα λέγαμε τότε.\nΙουνίου 20, 2008 στο 5:16 μμ\nμας έδωσες ένα κείμενο γεμάτο από ζωντανές εικόνες που ξεχειλίζει από ευαισθησία. Αυτό που λες για τη καρδιά είναι αριστούργημα!\nΑν είναι να αργείς τις αναρτήσεις σου για τέτοια διαμαντάκια, έχε το χρόνο σου σύντροφε!\nΙουνίου 20, 2008 στο 5:31 μμ\nΕυχαριστώ πολύ φίλε φωτογράφε.Έχουν και ένταση και παρελθόν αλλά και μέλλον.\nΗ πρώτη φορά επαναλαμβάνεται σε κάποιες περιπτώσεις.\nΙουνίου 20, 2008 στο 5:33 μμ\nΠού να επαναπαυτώ;Με αφήνουν;;;;\nΘα προσπαθήσω για το πάρτυ.Η τυχερή δεκάρα είναι ασφαλισμένη στο γυάλινο κουτί του Σκρούτζ.Δεν την έχει πάρει κανείς μόνιμα από το θησαυροφυλάκιό του.\nΙουνίου 20, 2008 στο 5:36 μμ\nΠατσιουράκι δεν βλέπω να έχεις καλή διάθεση.Να περάσεις καλά στο χωριό αγαπητή και να ξανανιώσεις με καινούρια παλιά σου εύχομαι\nΣε ευχαριστώ πολύ Γίγαντα.Και εμείς έτσι τα λέγαμε.Είχε ένας Θείος μου και όποτε είχα ευκαιρία μικρός την καβάλαγα και με πήγαινε βόλτα μέχρι που τον είδα από πάνω ως κάτω στον γύψο.\nΙουνίου 20, 2008 στο 5:38 μμ\nΚούκε τα λόγια σου με έχουν κάνει και κοκκινίζω.Και ειδικά από εσένα που έχεις μία από τις αγαπημένες μου πένες.Σε ευχαριστώ πολύ σύντροφε.Δεν ξέρω τί άλλο να πω.\nΚύριε Μοίρη θυμάστε τί είχαν τα χαρτάκια μέσα;\nΙουνίου 20, 2008 στο 6:35 μμ\nσημαίες απο κράτη που δεν υπάρχουν πια σήμερα…\nΙουνίου 20, 2008 στο 6:51 μμ\n«σκόνταψα» σ’ αυτό το blog, αλλά μιας και μου θύμισε κάτι από παγωτό χωνάκι που λιώνει στα δάχτυλα, και τα γλύφαμε μην και πέσει σταγόνα κάτω, λέω να μείνω λίγο…\nAν δεν σας πειράζει.\nTο μοτοσακό του δικού μου θείου στο νησί, ήταν Vespa, κι έκανα δεκάδες χιλιόμετρα μέσα στο μαγαζί του που το είχε εγκαταλείψει. Mέχρι το Γιοχάνεσμπουργκ έφτασα μια φορά. Aλήθεια.\nMετά η Mιχ. βρήκε κάποιον άλλον, που κράταγε πιο πολλή ώρα την αναπνοή του,\nκαι μ’ άφησε…\nΙουνίου 20, 2008 στο 10:35 μμ\nΣκεφτόμουν γιατί μου άρεσε τόσο πολύ το σημερινό σου κείμενο. Μάλλον είναι το φως από τις γρίλιες. Πολλά μου θύμισες. Παιδικές αναμνήσεις που ο χρόνος τις έχει κάνει να φαντάζουν όμορφες και ποθητές. Και όπως είχε πει κάποτε κάποιος «Καμμιά πατρίδα σαν την παιδική ηλικία».\nΥΓ. κι αναρωτιώμουν που είχες χαθεί 😉 ταξίδι αναψυχής στις αναμνήσεις σου είχες πάει!\nΙουνίου 21, 2008 στο 2:12 πμ\nKατ’ αρχήν πολύ ωραί η φωτογραφία.\nΔεύτερο, μου θυμίζεις καταστάσεις που έζησα, δεν έζησα και που θα θέλα να ζήσω κάπως διαφορετικά.\nΟτι και να γίνω στο μέλλον, δενθα αλλάξει το παρελθόν με τις τόσες κλειδωμένες αναμνήσεις.\n…εχει και συνέχεια, οχι σε ενα μήνα ε ;\nΙουνίου 21, 2008 στο 2:24 πμ\nΠόσο ζωντανές οι εικόνες σου! Και πόσο νοσταλγική η βουτιά στις παιδικές αναμνήσεις. Τελικά αυτές είναι το πιο απάνεμο λιμάνι μας.\nΙουνίου 21, 2008 στο 6:47 πμ\nκρύφτηκαν στις σπηλιές χαμένων παραδείσων…\nΙουνίου 21, 2008 στο 6:51 πμ\nΕγώ πάλι σας επισκέπτομαι πρώτη φορά και αντί κάποιου δώρου έφερα τις απορίες μου..\n– έμαθε καράτε από την Γιώτα;!\n– διάβαζε τον Σκρουτζ ,γυμνός;!!\nΚαι είστε και του Κ.Κ.Μοίρη λινκαδώρος..δεν ξέρω αν μπορώ να αντέξω αυτή την μαζική επίθεση…\nΘα αναμένω τη συνέχεια…\n23 "Το τέρας της Αμάθειας"\nΙουνίου 21, 2008 στο 12:03 μμ\n«To καλό πράμα αργεί να γίνει», λένε στο χωριό μου… άδικο έχουν??\nΤεϊκ γιορ ταϊμ μαϊ φρεντ…\nΕλπίζω να προλάβω τη συνέχεια! Καλά να περνάς 🙂\nΙουνίου 21, 2008 στο 10:02 μμ\nΠολιτική απάντηση για γκοφρέτες.Γι αυτό σας πηγαίνω κύριε Μοίρη\nΣτο Γιοχάνεσμπούργκ;Μα πώς; Δηλαδή ξέρεις από βέσπα;\nΠάντα υπάρχει κάποιος που κρατά ποιο πολύ την αναπνοή του από σένα.Είναι πλέον συνηθισμένο\nΝα μηνσκέφτεσαι τόσο πολύ γλυκειά μου.Να αφήνεσαι απλώς να σε παρασέρνει το φως από τις γρίλιες.Είναι όμορφο αυτό το φως.\nέχω χαθεί μέσα σε ποικιλίες από τυράκια και δεν θέλω να ξεφύγω. 🙂\nΧαίρομαι που σου άρεσε φίλε Τζονάκο.\nΗ συνέχεια θα είναι εν καιρό.Μπορεί σε λιγότερο από μήνα μπορεί να μεσολαβήσουν και άλλα ποστ ενδιάμεσα.Θα δούμε πώς θα βγει.\nΙουνίου 21, 2008 στο 10:10 μμ\nΚαι να φανταστείς δεν τις ψάχνω για λιμάνι.Για συνοδοιπόρο τις ψάχνω.\nΣε ευχαριστώ γιατρέ μου για την αφιέρωση.Όμορφο τραγούδι\nΙουνίου 21, 2008 στο 10:22 μμ\nΚαλώς ήρθατε αγαπητή.Το ότι είμαι λινκαδόρος του Κ.Κ.Μοίρη δεν ξέρω αν είναι για καλό αλλά αφού μιλάτε για μαζικές επιθέσεις τότε αρχίζω να πιστεύω πως είναι καλό αυτό.\nΓυμνός ήταν ο Β. με τον Σκρούτζ αφού ήταν ντάλα Καλοκαίρι.\nΗ Γιώτα ήξερε καλό καράτε και τον έμαθε να κλωτσάει πρώτα.\nΓειά σου Τερατάκι.Σε ευχαριστώ πολύ για τα καλά σου λόγια.Θα προλάβεις και την συνέχεια.Εδώ θα είμαι εγώ.\nΙουνίου 23, 2008 στο 4:10 μμ\nεγω απο τα παλια θυμαμαι μονο γρατζουνιες..σκαρφαλωματα..σκανταλιες ..και μαμα να φερνει δωραααααααααααααααα γιουπι ..\nφιλι η τσουχτρα χιχιχιχ\nΙουνίου 23, 2008 στο 6:33 μμ\nΏστε σκαρφαλώματα θυμάσαι έέέ;;; Καλά λέω εγώ ότι είσαι χυδαία τσούχτρα….φτού σου!!!!!\nΙουνίου 24, 2008 στο 8:02 πμ\nΗ αλήθεια είναι ότι αποφεύγω οτιδήποτε μου προκαλεί νοσταλγία. Είναι ένα από τα ελάχιστα συναισθήματα που με ρίχνουν απίστευτα! Θυμάμαι τα πάντα βέβαια αλλά προτιμώ αντί να αναπολώ τα υπέροχα πράγματα που έζησα κάποτε να προσπαθώ να εντοπίσω κάποια ανάλογα στο τώρα. Μόνο που μάλλον στένεψε πολύ ο χώρος…δυστυχώς.\nΜακάρι να βρισκα τον τρόπο να χρησιμοποιώ κι εγώ τις αναμνήσεις για λιμάνι ή για πηγή δύναμης κι όχι για να λέω «κοίτα ρε γμτ πόσο ωραία ήταν τότε!». Σας ζηλεύω.\nΥΓ:Θα συμφωνήσω όμως σε κάτι και με τους υπόλοιπους. Να γράφεις!:-)\nΙουνίου 24, 2008 στο 10:04 πμ\nαααααα και αλλλα πολλα λες………..αλλα εχε χαρη που καποια στιγμη θα εχω αναγκη τις ικανοτητες σου ……..και επειδη λεει ο κιτσος οτι εισαι καλο παιδι και να σε κανουμε παρεα και να σε χαιδευουμε λιγο ειπα να ερθω να σου κανω ματακια και να σου καλημερα\nΙουνίου 24, 2008 στο 10:40 πμ\nΤελικα ολοι ρομαντικουλια ειμαστε..\nΑντε βρε παλι με εκανες να γεμισω νοσταλγια..\nΓια ενα δασος..και ενα χερι φτου! σταματαω!!!\nΣε φιλω, υπεροχο κειμενο!\nΙουνίου 24, 2008 στο 1:37 μμ\nΤι όμορφο!!! Μα τι όμορφο!!! Και μελαγχολικό ρε γαμώτο…\nΙουνίου 24, 2008 στο 11:27 μμ\nσας θυμίζω πως τριγυρνάω εδώ περιμένοντας τη συνέχεια της ιστορίας σας….\nμην ενοχλείστε, θα είμαι ήσυχος\nΙουνίου 25, 2008 στο 12:39 μμ\nΠοτέ μας δεν μπορέσαμε να βγούμε από τη παιδική μας ηλικία…\nΜε ένα παρόμοιο μηχανάκι,έπαθα διάσειση…\nΛες να φταίει αυτό και δεν μπορώ να ωριμάσω με τίποτα;\nΟδηγάω ακόμα,αλλά δεν είναι το ίδιο…\nΥ.Γ.Θα περιμένω τη συνέχεια…:-)\nΙουνίου 25, 2008 στο 5:53 μμ\nκαλησπερα. πολυ ενδιαφερον. ενιωσα πωσ κατι υπηρχε πισω απο αυτα κατι για τους ηρωες. κατι που δεν ειπωθηκε ποτε. αναμενω τη σηνεχεια.. α. μου αρεσει πολυ αυτη η τεχνοτροπια τησ υπονοησησ. φιλια σε ολουσ. να περνατε καλα. καντε και καμια βουτια\nΙουνίου 25, 2008 στο 7:40 μμ\nκαι κατι αλλο. ειμαι καινουρια στο χωρο του ιντερνετ και δεν ξερω πολλα οποτε χρειαζομαι τη βοηθια σασ. ξερει κανεις κανενα blog με καμια καλη ιστορια αγαπησ; μη με παρεξηγησετε\nΙουνίου 26, 2008 στο 6:17 μμ\nΓιατί γλυκόξινες; Μια χαρά γλυκές μου φαίνονται. Ή όποιος είπανε και παραπάνω, σαν σοκολάτα με 80%+ κακάο…\nΙουνίου 27, 2008 στο 3:53 μμ\nΌταν μπορώ γράφω.Δε δημοσιεύω τα πάντα. Μόνο όσα δεν χωρούν μέσα μου. Σε ευχαριστώ πολύ για τα καλά σου λόγια.Οι αναμνήσεις που τόσο αποφεύγεις είναι αυτές που πολλές φορές μας οδηγούν.Καλησπέρα…\nΚαι εγώ λοιπόν σου κάνω ματάκια.Σμουτς…\nΥΓ Ποιές ικανότητές μου έχεις ανάγκη;\nΙουνίου 27, 2008 στο 3:54 μμ\nευχαριστώ πολύ αρτίστα\nΔεν θα μπορούσε να μην είναι μελαγχολικό.Καλησπέρα και ευχαριστώ κωλόγρια…\nΙουνίου 27, 2008 στο 3:56 μμ\nΣχεδόν δεν σας πήρα χαμπάρι αγαπητέ. Λίγο ο αέρας σας μπήκε στο χώρο και με χτύπησε.Να είστε καλά.Θα επανέλθω(ελπίζω σύντομα)…\nΑπό ένα τέτοιο μηχανάκι ο θείος μου μπήκε ολόκληρος σε γύψο.Και εκείνος οδηγάει τώρα αλλά δεν είναι το ίδιο.\nΙουνίου 27, 2008 στο 3:59 μμ\nΠάντα υπάρχει κάτι από πίσω. Στο συγκεκριμένο δεν έγινε εσκεμένα αλλά βγήκε στην πορεία.\nΥπάρχουν πάρα πολύ καλά ερωτικά κείμενα στα μπλογκς και όχι μόνο.Δεν ξέρω το στύλ σου και δεν μπορώ να υπαγορέψω κάποιο. ψάξε στα λίνκ που έχω δεξιά ή ψάξε στους συνοδοιπόρους που αφήνουν σχόλια και θα βρεις διαμάντια μέσα.Καλησπέρα…\nΙουνίου 27, 2008 στο 4:01 μμ\nΦίλε Κίτσο τυχαία και παραλληρηματικά βγήκε ο τίτλος όπως και το υπόλοιπο.Μπορεί να είναι και γλυκόπικρες.Ποιός ξέρει; η σοκολάτα ξέρει σίγουρα.\nΙουνίου 28, 2008 στο 3:11 μμ\nισως να είναι καλύτερα που έφυγε, για να του μείνει αυτή η ωραία εικόνα της γιώτας σαν ανάμνηση!\nΙουνίου 28, 2008 στο 9:17 μμ\nΤην καλησπέρα μου, οι αναμνήσεις πάντα είναι μοναδικές για τον καθένας μας και αποτελούν ίσως την έναρξη για να γράψουμε το δικό μας βιβλίο – η ίδια η ζωή μας τόσο διαφορετική μα τόσο όμοια με άλλων ανθρώπων ειδικά όταν αφορα΄αυτές τις γλυκόξυνες αναμνήσεις\nΠολύ όμορφο θέμα – με νοσταλγία και ρομαντισμό!!\nΌλα καλά, καλέ μου φίλε φιλιά!!\nΙουνίου 29, 2008 στο 5:53 μμ\nΠάντα είναι καλύτερα Λαχανάκι.Καλησπέρα.\nΣε ευχαριστώ πολύ καλή μου Υπερρεαλίστρια.\nΦιλί και όλα καλά…\nΙουλίου 2, 2008 στο 2:40 μμ\nΤα χαριτωμένα τα έμαθες; Περικόπτονται λέει πολλές πτήσεις πυροσβεστικών για λόγυς…οικονομίας!!!\nΤελικά υπάρχει η πολιτική βούληση να λυθεί το πρόβλημα των πυρκαγιών. Σε πέντε δέκα χρόνια δεν θα έχει μείνει ούτε δέντρο όρθιο και οι εμπρηστές θα μείνουν από δουλειά…..\nΙουλίου 2, 2008 στο 11:20 μμ\nΦίλε Ζάφοδ σε λάθος κείμενο άφησες το σχόλιο αλλά δεν πειράζει.Τα άλλα τα χαριτομένα τα έμαθες εσύ;Πίσω από τον ΑΒ στην εθνική,σε εκείνο το υπέροχο δάσος θέλουνε να φέρουν ένα μεγάλο πολυκατάστημα(νομίζω το Πράκτικερ).Φέτος λοιπόν θα κάψουν αυτό το δάσος.Έχει ακουστεί παντου΄στην περιοχή.\nΙουλίου 4, 2008 στο 8:34 πμ\nΑλλη φορα να βαζεις τα σχολια κατω απο το ποστ και οχι απο πανω 😛\nΙουλίου 6, 2008 στο 12:01 μμ\nΔεν τα έβαλα εγώ. Μπήκαν μόνα τους για να μπερδεύουν τους ντανταϊστές 😛\n« Βουβή ανάρτηση


Ο Ετό αποκάλυψε τον νέο... Μέσι - inpaok.com\nΟ Ετό αποκάλυψε τον νέο… Μέσι\n08. Μαΐου 2018 19:53 Πάνος Γεωργογιάννης\nΣύμφωνα με τον Καμερουνέζο άσο της Κόνιασπορ, ο παίκτης που μπορεί να χριστεί νέος «Λίο» στο παγκόσμιο ποδόσφαιρο είναι ο 19χρονος αστέρας της Παρί Σεν Ζερμέν, Κιλιάν Εμπαπέ. Παρότι ο Γάλλος ξεπερνά τον Αργεντινό 8 πόντους σε ύψος, έχει όλα τα προσόντα να τον φτάσει.\nΌπως δήλωσε χαρακτηριστικά ο 37χρονος επιθετικός: «Είναι ο μελλοντικός Μέσι, αν καταφέρει να διαχειριστεί τις ικανότητές του κι εάν κατανοεί τι συμβαίνει γύρω από το όνομά του. Υπάρχουν τόσα πολλά πράγματα να λάβει κάποιος ποδοσφαιριστής υπ’ όψιν για να καταγράψει μία σπουδαία καριέρα, τα οποία δεν έχουν να κάνουν με τη ποιότητα ενός παίκτη, ειδικά για κάποιον εξαιρετικό. Ελπίζω ότι θα έχω την ευκαιρία να του μιλήσω προσωπικά μία μέρα».\n«Ο Κιλιάν μπορεί να εμπνευστεί από την υπεράνθρωπη διανοητική δύναμη του Λιονέλ Μέσι, τον οποίο είδα να μεγαλώνει στην Μπάρτσα. Συνεχίζει να κάνει τα ματς να δείχνουν εύκολα με το να δημιουργεί κάτι καινούργιο κάθε δευτερόλεπτο».


Ακόμα μια επιτυχία για τον ΟΑΚ Αίγινας\nΣτο πανελλήνιο πρωτάθλημα ημιμαραθωνίου δρόμου αγωνίστηκε ο Καρούτζος Παναγιώτης. Ο μαραθωνοδρόμος του συλλόγου πραγματοποίησε πολύ καλή εμφάνιση και κατέλαβε την 8η θέση στην Ελλάδα , στην κατηγορία των ανδρών.\nΟι συνθήκες ήταν πολύ δύσκολες γιατί ο αέρας κατά την διάρκεια του αγώνα ήταν πολύ δυνατός, αυτό είχε σαν αποτέλεσμα να μην γίνουν γρήγορες επιδόσεις . Το πανελλήνιο πρωτάθλημα έγινε την Κυριακή 20 Σεπτεμβρίου 2020 στην περιοχή του Σχοινιά.\nΟ Καρούτζος δήλωσε ότι είναι πολύ ευχαριστημένος από την εμφάνιση του και πιστεύει ότι στο πανελλήνιο πρωτάθλημα μαραθωνίου δρόμου που θα γίνει στις αρχές του Νοεμβρίου , θα καταφέρει να φέρει ακόμα μεγαλύτερη διάκριση .\nΠαρακάτω μπορείτε να δείτε την ανακοίνωση του ΣΕΓΑΣ για τον αγώνα ΔΕΛΤΙΟ ΤΥΠΟΥ ΣΕΓΑΣ.\nΟι αθλητές του συλλόγου μας συνεχίζουν τους αγώνες τους , με τους αθλητές του βουνού να αγωνίζονται τον Οκτώβριο στον αγώνα Epic στον Υμηττό και τον Νοέμβρη στον αγώνα της Θήβας με την επωνυμία ''ΜΟΣΧΟΠΟΔΙ'' αλλά και τις κατηγορίες Κ14 και Κ12 που θα αγωνιστούν τον Οκτώβρη στην Παιανία.


Μια λαμπρή Μπάντα οργανώθηκε και συντηρήθηκε από την Φιλαρμονική Εταιρία Ωδείο Πατρών, 30 ολόκληρα χρόνια με πανελλήνια προβολή. Η συμμετοχή της στις εκδηλώσεις των Α΄ Ολυμπιακών Αγώνων βραβεύτηκε ιδιαιτέρως. Όταν το Ωδείο δεν μπορούσε πλέον να τη συντηρήσει την παραχώρησε στο Δήμο Πατρέων. Στα χρόνια της κατοχής η Φιλαρμονική δημιούργησε την πρώτη Πατρινή Συμφωνική Ορχήστρα, την Διεύθυνση της οποίας είχε αναλάβει ανιδιοτελώς ο Ιωσήφ Μπουστίντουϊ, καθηγητής βιολιού και Διευθυντής του Ωδείου για πολλά χρόνια.\nΣτις τάξεις του Ωδείου Πατρών δίδαξαν καταξιωμένοι μουσικοί, όπως ο Κωνσταντίνος Κυδωνιάτης καθηγητής πιάνου-ανώτερων θεωρητικών, συνθέτης και Διευθυντής του Ωδείου (περίπου για 35 χρόνια), η Μαρία Χαιρογιώργου-Σιγάρα καθηγήτρια πιάνου, ο Γιώργος Αρβανιτάκης (πιάνο), ο Γιώργος Σταλήμερος (βιολί), τα παλαιότερα χρόνια η Ελένη Λαμπίρη στο πιάνο, η Αντιγόνη Παπαμικροπούλου και κατά διαστήματα συναντάμε σημαντικούς Έλληνες μουσικούς (Μενέλαος Παλλάντιος, Ανδρέας Παρίδης, Δημήτρης Χωραφάς, Θεόδωρος Βαβαγιάννης, Γεώργιος Σκλάβος, Ανδρέας Νεζερίτης, Μαρίκα Παπαϊωάννου, Μάριος Λάσκαρις, κ.ά) να διανύουν μικρά χρονικά διαστήματα ως δάσκαλοι ή ως μέλη εξεταστικών επιτροπών.\nΗ Φιλαρμονική Εταιρία-Ωδείο Πατρών, συνεχίζει την παράδοση της διοργάνωσης συναυλιών, σεμιναρίων και διαλέξεων. Τα τελευταία χρόνια έχουν διοργανωθεί Σεμινάρια Πιάνου με τη Μαρία Χαιρογιώργου-Σιγάρα, το Γ. Χατζηνίκο, τον Andre Marchand, τον Ι. Ταρασάνσκι, την Α. Παπαστεφάνου, Σεμινάρια Βιολιού με τη Ν. Πατρικίδου, τον K. Vardeli, τον Σ. Γκικόντι, Σεμινάρια Βυζαντινής Μουσικής με το Δ. Νεραντζή, ενώ για συνεχόμενα χρόνια λειτουργούν Σεμινάρια Μουσικοθεραπείας με την υπευθυνότητα της Ελισάβετ Γεωργιάδη και με προσκεκλημένους την Άννα Μαράτου, τον Simon Procter και τον Leslie Bunt. Επίσης σε διάφορες εκδηλώσεις η Φιλαρμονική Εταιρία-Ωδείο Πατρών έχει συνεργαστεί με την Ένωση Ελλήνων Μουσουργών, τη Μεγάλη Μουσική Βιβλιοθήκη της Ελλάδος «Λίλιαν Βουδούρη», το Μουσικό Τμήμα του Πανεπιστημίου Αθηνών, με τη Λέσχη Φίλων Κλασικής Μουσικής, με τη ΔΕΠΑΠ-Αντιδημαρχία Πολιτισμού του Δήμου Πατρέων, το Πανεπιστήμιο Πατρών, και με άλλους φορείς της πόλης.\nΑπό το 1996 τη θέση της Καλλιτεχνικής Διεύθυνσης του Ωδείου Πατρών κατέχει η Βασιλική Φιλιππαίου, Καθηγήτρια Ανώτερων Θεωρητικών - Συνθέτις, η οποία δημιούργησε το PODIUM Νέων Καλλιτεχνών και το Μουσικό Μάϊο.


Θλίψη για τον χαμό 3 συνανθρώπων μας στην άσφαλτο σε 24ώρες. 11 θύματα εν μέσω πανδημίας… | Cyprus Times\nJune 14, 2021 Monday 03:27:48\nΔε στεγνώνει το αίμα στην άσφαλτο – 2 τραγωδίες σε 24ώρες… με θύματα δύο νεαρά άτομα και έναν ο 68χρονο – Έκκληση από την τροχαία προς όλους τους οδηγούς – 11 συνάνθρωποί μας έχασαν τη ζωή τους φέτος σε 10 οδικές συγκρούσεις\nΚάθε θανατηφόρο δυστύχημα προκαλεί θλίψη.\nΚάθε ανθρώπινη ζωή που χάνεται στην άσφαλτο, μια τραγωδία. Όταν μάλιστα αυτός ο θάνατος αφορά νέους ανθρώπους, που δεν πρόλαβαν να ονειρευτούν και να ζήσουν, ο θρήνος γίνεται ακόμα μεγαλύτερος.\nΗ Μαρία από την Γεωργία ιδιωτική υπάλληλος και ο φοιτητής Γιώργος από τη Λακατάμια, άφησαν το βράδυ την τελευταία τους πνοή στη λεωφόρο Στροβόλου στη Λευκωσία, ανεβάζοντας τον αριθμό των νεκρών σε τροχαίες συγκρούσεις στους 11 το τρέχον έτος. Η σύγκρουση του αυτοκινήτου στο οποίο επέβαιναν με δεύτερο όχημα ήταν βιαιότατη.\nΔιπλή τραγωδία στη Λευκωσία μετά από βίαιη σύγκρουση… «Έσβησαν» η 20χρονη Μαρία και ο 21χρονος Γιώργος\nΤο θανατηφόρο τροχαίο συνέβη γύρω στις 9 και 45 το βράδυ της Κυριακής, στη λεωφόρο Στροβόλου, σε σημείο μεταξύ της διασταύρωσης με τη λεωφόρο Περικλέους και της συμβολής τύπου «Τ» με τη λεωφόρο Αθαλάσσας, όπου οι 20χρονη και 21χρονος κινούνταν με αυτοκίνητο, κατευθυνόμενοι προς Λευκωσία. Το αυτοκίνητο οδηγούσε η νεαρή.\nΚάτω από συνθήκες που διερευνώνται, η οδηγός έχασε τον έλεγχο του οχήματός της και αφού πέρασε πάνω από τη διαχωριστική νησίδα του δρόμου, αυτό ανατράπηκε και εισήλθε στο αντίθετο ρεύμα κυκλοφορίας, όπου συγκρούστηκε με αυτοκίνητο που οδηγούσε 47χρονη.\nΜιλώντας στη Cyprus Times ο Βοηθός Διευθυντής του Τμήματος Τροχαίας Αρχηγείου, Χάρης Ευρυπίδου σημειώνει ότι, οι δύο νεαροί έχασαν άδικα τη ζωή τους και έσβησαν στην άσφαλτο.\n«Ο αριθμός των νεκρών ανήλθε στους 11, σε 10 τροχαίες συγκρούσης το 2021. Πρέπει όλοι οι οδηγοί να είναι ιδιαίτερα προσεκτικοί με τη χρήση κινητών τηλεφώνων κατά την οδήγηση. Διερευνούμε τον λόγο που έχασε τον έλεγχο η οδηγός και εάν υπάρχουν οποιεσδήποτε μαρτυρίες να αποταθούν στην Αστυνομία» είπε ο κ.Ευρυπίδου.\nΗ 20χρονη και ο 21χρονος εγκλωβίστηκαν εντός του οχήματός τους και χρειάστηκε η επέμβαση μελών της Πυροσβεστικής Υπηρεσίας για απεγκλωβισμό τους. Ακολούθως μεταφέρθηκαν με ασθενοφόρο στο Γενικό Νοσοκομείο Λευκωσίας, όπου επί καθήκοντι ιατρός διαπίστωσε το θάνατό τους. Και οι δύο νέοι έφεραν ζώνες ασφαλείας, ωστόσο η σύγκρουση ήταν βίαιη με αποτέλεσμα να «σβήσουν» στην άσφαλτο.\nΔεν έφερε ζώνη ο 68χρονος στη Λεμεσό… μοιραία η πτώση σε γκρεμό\nΤρίτο θύμα στην άσφαλτο σε 24 ώρες είναι ο 68χρονος, Ανδρέας Αυγουστή, ο οποίος καταπλακώθηκε από το όχημά του αφού έπεσε σε χαράδρα και βρήκε ακαριαίο θάνατο. Στο δίπλα κάθισμα η γυναίκα του όπου επέζησε της πτώσης του οχήματος από γκρεμό.\nΣύμφωνα με τον υπεύθυνο Τροχαίας Λεμεσού, Μιχάλη Μιχαήλ, ο 68χρονος, Ανδρέας Αυγουστή με συνοδηγό την 69χρονη σύζυγό του επισκέφθηκαν την περιοχή για να εκτελέσουν γεωργικές εργασίες στο αμπέλι τους.\nΣε κάποιο σημείο του δρόμου όπου υπάρχει μία απότομη στροφή, κάτω από συνθήκες που διερευνώνται, ο άτυχος 68χρονος έχασε τον έλεγχο με αποτέλεσμα, το όχημά του να ανατραπεί σε χαράδρα βάθους περίπου 15 μέτρων. Από την πτώση, ο 68χρονος οδηγός εκτινάχθηκε από το αυτοκίνητό του με αποτέλεσμα να καταπλακωθεί από αυτό και να βρει ακαριαίο θάνατο. Δυστυχώς ο οδηγός δεν έφερε ζώνη ασφαλείας σύμφωνα με τις εξετάσεις της Αστυνομίας.\n«Η μη χρήση ζώνης ασφαλείας από τον 68χρονο σύμφωνα με τις πρώτες εξετάσεις φαίνεται να στοίχησε τη ζωή στο θύμα», αναφέρει σε δηλώσεις του στη Cyprus Times ο Βοηθός Διευθυντής του Τμήματος Τροχαίας Αρχηγείου.\nΤέλος, ο κ.Ευριπίδου απευθύνει έκκληση προς όλους τους οδηγούς όπως πρώτο μέλημα τους όταν πιάσουν τιμόνι να είναι η χρήση της ζώνης ασφαλείας η οποία σώζει ζωές και μετά η πιστή τήρηση του κώδικα οδικής κυκλοφορίας… είναι κρίμα να χάνονται άδικα ζωές στην άσφαλτο.


Πάγιος και διαρκής εγκλωβισμός! - BEST TV Καλαμάτα\nΠάγιος και διαρκής εγκλωβισμός!\nΣτο ίδιο έργο θεατές, με κινητοποιήσεις εργαζομένων της αυτοδιοίκησης\nνα μετατρέπουν πόλεις σε χωματερές, θεωρώντας ότι με τον τρόπο αυτό θα «τιμωρήσουν» όλους εκείνους τους υπεύθυνους για την κατάσταση στην οποία σήμερα έχουν περιέλθει. Κι όμως τους μόνους που… τιμωρούν είναι εκείνους που μόνιμα καλούνται να «πληρώσουν το μάρμαρο» γιατί απλά και μόνο δεν πράττουν σωστά το εκλογικό τους καθήκον.\nΔυστυχώς, αποτελεί πραγματικότητα ότι κυβερνήσεις ετών, δεξιές, αριστερές και κεντρώες ήθελαν και θέλουν εργαζόμενους σε ομηρία. Ανθρώπους εξαρτημένους στις πολιτικές διαθέσεις της εκάστοτε εξουσίας, σε ένα αλισβερίσι αναξιοπρέπειας για την ψήφο και μόνο. Ποιος θα διαφωνήσει ότι για παράδειγμα σήμερα ένα μεγάλο μέρος στις υπηρεσίες καθαριότητας των δήμων «βγαίνει» από τους συμβασιούχους; Κανείς. Όπως κανείς δεν θα συμφωνήσει με την απερίγραπτη αυτή κατάσταση χρόνων τώρα, που έχει να κάνει με τους συμβασιούχους σε θέσεις που όφειλαν να υπάρχουν μόνιμοι εργαζόμενοι.\nΠολιτικοί και αυτοδιοικητικοί έχουν τεράστιες ευθύνες. Για όσα έπραξαν ή πράττουν αλλά κυρίως για τα όσα άφησαν στην τύχη τους εκείνοι που έπρεπε να διεκδικήσουν, μιας και η κατάσταση με τους συμβασιούχους εξυπηρετούσε και τους ίδιους. Κι αν ένα μεγάλο μέρος των σημερινών διαμαρτυρόμενων έχει περάσει διαδικασίες ΑΣΕΠ, χιλιάδες είναι εκείνοι που σήμερα… ενσαρκώνουν τον όρο «ρουσφέτι», αναγάγοντας τις πολιτικές εξυπηρετήσεις και το… βόλεμα δικών τους παιδιών σε επιστήμη. Άλλωστε πόσοι μα πόσοι συμβασιούχοι εισέβαλαν κατά το παρελθόν εν μία νυκτί από τα παράθυρα εντός των τειχών του δημοσίου;\nΚαι φτάνουμε στο σήμερα, εν μέσω μνημονίων, χιλιάδες συμβασιούχοι να ζητούν εκείνο που τους άφησαν να ονειρευτούν. Ότι κι αυτοί, όπως και χιλιάδες άλλοι κατά το παρελθόν, θα αποτελέσουν μέρος του δημόσιου πάντα στη λογική των πάγιων και διαρκών αναγκών. Συνυπολογίζοντας κανείς και τον απύθμενο λαϊκισμό που πάντα σε ανάλογες περιπτώσεις… αναδύεται και τα κομματικά τερτίπια που διαδραματίζουν ρόλο αρνητικό – για να είμαι ευγενής – αντιλαμβάνεται ο καθένας το παιχνίδι που παίζεται στις πλάτες λαϊκών ανθρώπων που το μόνο που ζητούν είναι το δικαίωμα στην εργασία, όπως όμως και χιλιάδες εκατοντάδες ακόμα άνθρωποι τούτου του τόπου.\nΌσο για τη λύση; Είναι βέβαιο ότι θα δοθεί και προσωρινά θα εξυπηρετήσει, μέχρι το πρόβλημα να επανέλθει και να γίνουμε μάρτυρες ενός ακόμα γύρου αντιπαραθέσεων, κινητοποιήσεων και εικόνων που προσβάλουν τον πολιτισμό μας και απειλούν τη δημόσια υγεία, με τόνους απορριμμάτων σε κάθε γειτονιά. Έτσι, γιατί αυτό επιθυμούν οι ηγεσίες των… εγκλωβισμένων.


Γήπεδο γκολφ Kern River, Μπέικερσφιλντ: Ενοικιαζόμενα για διακοπές | HomeAway\nΓήπεδο γκολφ Kern River\nΓήπεδο γκολφ Kern River: Βρείτε τις καλύτερες επιλογές τουριστική κατοικίας για τις διακοπές σας.\nΣύγχρονο Zen Getaway με γκαράζ δύο αυτοκινήτων\nBakersfield Beach Μπανγκαλόου με προσαρτημένο γκαράζ, πόρτα κατοικίδιων ζώων και σκύλο τρέχει\nMagnolia αρχοντικό στυλ\nΚαλαίσθητο vintage 2/1 σπίτι στο Westchester DT! Κοντά σε εστιατόρια, μπαρ, πάρκο!\nΦωτεινό και όμορφη πισίνα Αρχική\nΠρόσφατα ανακαινισμένο "σπίτι μακριά από το σπίτι"\nΓήπεδο γκολφ Kern River, Μπέικερσφιλντ: Πού να μείνετε;\nΓήπεδο γκολφ Kern River: Στις καταχωρίσεις των καταλυμάτων μας για το 2019, θα βρείτε 37 διαφορετικά εξοχικά σπίτια. Από 24 Οικίες έως 5 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Γήπεδο γκολφ Kern River;\nΝαι, φυσικά. Η HomeAway προσφέρει 24 Οικίες σε Γήπεδο γκολφ Kern River. Άλλοι δημοφιλείς τύποι ενοικιαζόμενων καταλυμάτων σε Γήπεδο γκολφ Kern River περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Γήπεδο γκολφ Kern River) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 14 τουριστικά καταλύματά μας σε Γήπεδο γκολφ Kern River. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Γήπεδο γκολφ Kern River;\nΝαι, η HomeAway προσφέρει μια επιλογή 37 διαθέσιμων τουριστικών καταλυμάτων για απευθείας κράτηση online και 22 για άμεση κράτηση κοντά σε Γήπεδο γκολφ Kern River. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Γήπεδο γκολφ Kern River!


Όνειρα με θέα: Ξημερώνει\nΕίναι η 3η μέρα στη σειρά που το σκυλί μας δε μας αφήνει να κοιμηθούμε. Μέρα είπα; Νύχτα! Νύχτα δε μας αφήνει να κοιμηθούμε! Δεν ξέρω τι το έχει πιάσει. Ξυπνάω. Λυσσάει. Δεν έχει νόημα πια να κοιμηθώ άλλο. Κάθε πρωί τα ίδια!\nΒγαινω έξω 6.15 το πρωί. Αχάραγο ακόμα. Κάνω να τον μαλώσω κι εκείνος γυριζει ανάσκελα για χάδια. "Να σου δώσω μία, να σου πω εγώ που θες και χάδια" τον βρίζω...\nΑπό τη μία τσαντίζομαι που έχασα τον ύπνο μου, από την άλλη όμως...\nΜια σκέψη τριγυρίζει βδομάδες τώρα το μυαλό μου. Να πάρω το αυτοκίνητο και να κάνω μια μεγάλη βόλτα. Να προλάβω την ανατολή στη Μπόχαλη, στο Ψήλωμα, στο Κρυονέρι.\nΟ καφές μπορεί να περιμένει για αργότερα.\nΠλένομαι, ντύνομαι, παίρνω μαζί το τρίποδο, έξτρα μπαταρίες, βάζω μπρος και φεύγω.\nΠόσο ωραία είναι να οδηγείς ξημέρωμα στη Ζάκυνθο...Ερημιά, ησυχία, Είναι ακόμα σκοτάδι. Χρειάζομαι ακόμα φώτα για να οδηγήσω. Τι ησυχία! Σε 2 λεπτά είμαι στη Μπόχαλη.\nΣτήνω το τριποδάκι σε ένα μουράγιο ενώ μέσα μου εύχομαι να μην περάσει κανένας γνωστός! Ε μα τον άγιο, έτσι και με δει γνωστός τέτοια ώρα μόνη στη Μπόχαλη να φωτογραφίζω, θα λέει πως ελάλησα.\nΚάθομαι και χαζεύω όλα τα χρώματα τ' ουρανού. Πόση ομορφιά έχει αυτή η ώρα...Όταν η νύχτα παραδίδει τη σκυτάλη σε μια καινούρια μέρα... Τι θα φέρει άραγε; Ποιος ξέρει; Σε λίγο, τα καράβια στο λιμάνι δε θα έχουν ανάγκη πια τα φώτα τους για να τα προσέξεις. Θα στέκουν εκεί, μεγάλα έτοιμα για τα δρομολόγια της ημέρας.\nΆρχισε να φαίνεται η μέρα πια. Να και το καραβάκι που είναι αραγμένο στα ανοιχτά. Μα τι είναι αυτό δίπλα του; Ααα...το προσπερνάει μια βαρκούλα.\nΡοδίζει σιγά-σιγά. Μα ήλιος τίποτα. Έχει σκοπό να βγει σήμερα ή θα τεμπελιάσει; Α...δε μ' αρέσει αυτό. Μα που είναι; Δε μ΄αρέσει που με στήνει στο ραντεβού. Το ημερολόγιο έγραφε "ανατολή ηλίου 7.15" και είναι κιόλας 7.30. Που είναι τη;\nΑμ δε θα κάτσω να σε περιμένω εδώ πάνω. Πάω να σε προλάβω αλλού...\nΣταματάω στο Ψήλωμα. Πόσα χρόνια περιμένω να φωτογραφίσω αυτά τα δύο δέντρα; Ποτέ δε μπορούσα από την πολλή κίνηση. Ακόμα και τώρα, που καλά-καλά δεν έχει ξημερώσει, έχει κίνηση. Εγώ όμως, επιτέλους τα φωτογραφίζω!\nΚατεβαίνω στη χώρα και βγάζω μερικές φωτογραφίες στους φανοστάτες που είναι ακόμα αναμένοι...\nΞαναβάζω μπρος και πάω στο Κρυονέρι. Μα που είναι ο ήλιος βρε γμτ; Μπας και αποφάσισε να μη βγει σήμερα; Μπας και αποφάσισε ότι τα σύννεφα παραείναι γκρι για να τα διαπεράσει; Αυτό όμως που βλέπω; Τι είναι; Για να βάφεται ροζ το συννεφάκι, σημαίνει πως καπου τώρα θα σκάσει μύτη. Ας κάνω λίγη υπομονή ακόμα...\nPosted by kiki at 12:44 AM\nLabels: Ανατολή, Βραδυνές, Δέντρα, Ιστορίες, Κρυονέρι, Λιμάνι, Μπόχαλη, Σύννεφα, Φώτα\nCrazy Tourists 12:59 AM\nΕίναι 12:50 και λεω ας ρίξω μια τελευταία ματιά στο RSS για καμιά καινούρια ανάρτηση πριν ξαπλώσω και βλέπω: "ΟΝΕΙΡΟΜΑΓΕΙΡΕΜΑΤΑ ΜΕ ΘΕΑ - Ξημερώνει". Λέω μέσα μου πάει ελάλησε ή μέθυσε με τα τρουφάκια!Ξημερώνει στις μια το πρωι? Ας δω τουλάχιστον πως το αιτιολογεί...Και τελικά ξημέρωνε όντως!Πριν 10 μέρες!\nΠέρα από την πλάκα, η ανάρτηση είναι υπέροχη, φωτογραφίες και κείμενο!Πως το είπες και συ:"Αυτός ο γκρί μπαμπακερός ουρανός μέσα σε πορτοκαλί φόντο" αρχικά και γαλάζιο αργότερα ήταν μαγευτικός!\nΑντε καλημέρα και καλή εβδομάδα!\nΛόλα 1:10 AM\nΥπέροχα χρωματισμένες οι λέξεις σου…\nThe Blue 1:31 AM\nelie 8:49 AM\nΩραίες βόλτες, ωραίες φωτογραφίες!\ntdjm 10:35 AM\nΠαίζοντας με την ανατολή..\noneiromageiremata 10:57 AM\nΤρελοτουρίσταααα!!!! χαχαχαχα! Ελάλησα μία τη νύχτα! Χαχα! Ευχαριστώ! Μέρες πάλευα να το βάλω αλλά δεν προλάβαινα να γράψω το κείμενο...\nΛόλα, the blue, elie, tdjm σας ευχαριστώ!\nΗλιογράφος 11:49 AM\nΑπό τα καλύτερα πόστ! ατμοσφαιρικό, μαγευτικό, ονειρικό!\nAngeliki 12:14 PM\nYperoxo!!! Sigxaritiria! Niw8w pleon les kai exw paei se afta ta meri:))))) (kai as min exei tixei na er8w pote zakun8o:)\nH.Constantinos 1:30 PM\nΑψογο. Εννοώ και το κείμενο, όχι μόνο τις φωτό!\nΑκριβώς ο ορισμός του "Photoblog", δηλαδή πώς πρέπει να είναι ένα Photoblog.\nΑναμένουμε το επόμενο επεισόδιο!\noneiromageiremata 1:32 PM\nΗλιογράφε, Αγγελική... ευχαριστώ!\noneiromageiremata 1:36 PM\nΚωσταντίνε, ταυτόχρονα γράφαμε. Ευχαριστώ πολύ. Κι εσένα και όλους σας για την ενθάρρυνση για το γράψιμο. Βλέπω ότι αρέσει σε πολλούς έτσι, οπότε θα το κάνω που και που.\nΑυτό το ποστ πρέπει να αφιερωθεί σε σένα που δε βλέπεις ανατολές...;-)\nΠ.Κ. 3:16 PM\nΕίδες που αρέσει σε όλους;Τώρα έχεις την ψήφο όλων μας. Επιδόσου, λοιπόν, στο άθλημα, φίλη!!!!\nNatassa 4:46 PM\nΠΩ ΠΩ !!!! ένα από τα πιο όμορφα σου ποστ!\nβρε τον σκυλακο που γκρινιαζει...για καλο το κανει...δεν θα εβλεπες αυτο το μεγαλειο, δεν θα ενιωθες αυτα τα συναισθηματα, ουτε θα βλεπαμε εμεις αυτες τις ομορφες φωτογραφιες!\noneiromageiremata 5:30 PM\nΠ.Κ. ευχαριστώ για την παρότρυνση.\nΝατάσσα, ευχαριστώ! Καλή εβδομάδα.\nΜάμα, ναι! Τελικά του είπα και ευχαριστώ!\noiakas 6:02 PM\nCrazy Tourists 6:22 PM\nΖηλεύω!! Για δύο λόγους! Πρώτον μου είναι αδύνατον να ξυπνήσω πρωί! Δεύτερον μου είναι αδύνατον να βγάλω τέτοιες φωτογραφίες (αιτία: βλέπε πιο πάνω!)! Τρίτον διότι μένω στην Αθήνα! Τέταρτον διότι δεν είμαι ούτε μέσα στο καραβάκι, αλλά ούτε και μέσα στη βαρκούλα (πέμπτον)!!\nΔύο λόγους είπα; Άστα!! Έχω ψιλολαλήσει μάλλον!\nwitch of daffodils 6:26 PM\nΈξοχο deli, έξοχο !!\n(κι άλλο...κι άλλο..)\noneiromageiremata 6:42 PM\nΟίακα, η συνέχεια θα μπει τα μεσάνυχτα! Ευχαριστώ!\nΤρελοτουρίστρια, καημενούλα μου... Μακάρι να μπορούσα να μοιραστώ μαζί σας όλες τις ανατολές!\nΜαγισσούλι μου εσύ...\nlaxanaki 8:07 PM\nΠολύ όμορφο... Μου βγλαζει και μια μελαγχολία παράλληλα... Το σκύλι τι έχει πάθει καλε??\noneiromageiremata 8:31 PM\nΤο σκυλί αρέσκεται στο να κάνει συναυλίες με άλλα σκυλιά τις νύχτες... :-)\nNone 10:46 PM\noneiromageiremata 1:29 AM\nΝΙΚΟΣ 10:14 AM\nΠΟΛΥ ΩΡΑΙΕΣ ΕΙΚΟΝΕΣ ΚΑΙ ΑΠΙΣΤΕΥΤΗ ΠΕΡΙΓΡΑΦΗ! ΣΥΓΧΑΡΗΤΗΡΙΑ!\noneiromageiremata 11:07 AM\nΕυχαριστώ Νίκο. Καλωσηρθες!


MAKE UP - Vitacenter\nχωρίς επιλογή AVENE (5) COVERDERM (1) KORRES (6) LA ROCHE POSAY (4) LIERAC (3)\nKORRES POMEGRANATE FOUNDATION MAKE UP SPF 15 30ml\nKORRES CONCEALER POMEGRANATE 10ml\nπολυφαινόλες, προσφέρει αντιοξειδωτική προστασία.ΧΡΩΜΑ:PC1,PC2,PC3.\nLA ROCHE POSAY TOLERIANE TEINT PINCEAUX CORR\nToleriane Teint Pinceaux. Τοπικές δερμικές ατέλειες σε ευαίσθητη ή δυσανεκτική επιδερμίδα. Εξουδετερώνει τις τοπικές ατέλειες χρώματος. Βέλτιστη διόρθωση.\nLIERAC SOIN DE TEINT FLUIDE IVOIRE 30ml\n27,98 € 35,87 € -22%\nΑντιγηραντικό φον ντε τεν σε 4 αποχρώσεις, λεπτόρρευστη λειαντική ματ υφή για δέρματα κανονικά προς λιπαρά.\nLIERAC SOIN DE TEINT CREME DORE 30ml\nΑντιγηραντικό φον ντε τεν σε 4 αποχρώσεις. Λειαντική βελούδινη κρέμα, τέλεια κάλυψη.\nAVENE FOND DE TEINT NATURAL 30ml\nΥγρό make-up, με δείκτη προστασίας spf 15, για όλους τους τύπους επιδερμίδας. Σε 5 αποχρώσεις: porcelaine(λευκό δέρμα),naturel,(φυσικό), sable,(φυσικό προς σταρένιο) miel,(μελί ανοιχτό) soleil(σκούρο -ηλιοκαμμένο).\nAVENE STICK CORRECTEUR JAUNE SPf20 3,5g\nStick για το μακιγιάζ, για καμουφλάζ. Πρίν το make-up. Καλύπτει, λεκέδες, καφέ κηλίδες, μελανιές, ευρυαγγείες, ερυθροευρυαγγείες,κοκκινίλες. Σε 3 αποχρώσεις.coral,(λεκέδες) verte,(ευρυαγγείες) jaune,(μελανιές).\nAVENE STICK CORRECTEURE VERT SPF20 3.5g\nΠράσινο στίκ για ατέλειες, ευρυαγγείες, κοκκινίλες, κόκκινα σπυράκια. Εφαρμογή πρίν το make up. Σε 3 αποχρώσεις: Vert,(ευρυαγγείες) Jaune,(μελανιές), Coral(λεκέδες,κηλίδες).\nΑντηλιακό σε μορφή πούδρας στο φυσικό χρώμα. Καλύπτει τέλεια διχρωμίες, λεκέδες, ακμή, λεύκη. Αντικαθιστά το make-up,(χειμώνα -καλοκαίρι), το αντηλιακό, και το μακιγιάζ είναι σταθερό, αδιάβροχο, όλες τις ώρες που είμαστε εκτ\nKORRES CONCEALER ΑΓΡΙΟ ΤΡΙΑΝΤΑΦΥΛΛΟ 1,5ml\nΟφθαλμολογικά Ελεγμένα. Χωρίς Mineral Oil,Propyl.glyc\nKORRES MAKE UP ΑΓΡΙΟ ΤΡΙΑΝΤΑΦΥΛΛΟ 30ml\nΜake up Αγριο Τριαντάφυλλο με κάλυψη διαρκείας.\nKORRES MAKE UP GINGER & VITAMINS 40ml\nMake-up µε δροσερή υφή για οµοιόµορφη, φωτεινή επιδερµίδα. Απλώνεται εύκολα και προσφέρει µέτρια κάλυψη και αντιηλιακή προστασία. Οι βιταµίνες C και E σε συνδυασµό µε το εκχύλισµα από Ginger τονώνουν και ενυδατώνουν την επιδε